qundao/data-zh-poetry huggingface dataset:
春晚
作者：于石
朝代：宋
体裁：七言律诗

夕阳门巷静无尘，茶灶烟凝碧树阴。千尺游丝萦远思，一声幽鸟伴孤吟。落红庭院春多少，新绿池塘水浅深。每向静中观物态，荣枯过眼不关心。
春晚
作者：于石
朝代：宋

夕阳门巷静无尘，茶竈烟凝碧树阴。
千尺游丝萦远思，一声幽鸟伴孤吟。
落红庭院春多少，新绿池塘水浅深。
每向静中观物态，荣枯过眼不关心。
春晚
作者：于石
朝代：宋

夕陽門巷靜無塵，茶竈烟凝碧樹陰。
千尺遊絲縈遠思，一聲幽鳥伴孤吟。
落紅庭院春多少，新綠池塘水淺深。
每向靜中觀物態，榮枯過眼不關心。
春游集句
作者：于石
朝代：宋

兴来无远近，吾得及春游。
江月谁人影，山光落钓舟。
树交花两色，石横水分流。
天外猿啼处，数峰生暮愁。
春游集句
作者：于石
朝代：宋
体裁：五言律诗

兴来无远近，吾得及春游。江月随人影，山光落钓舟。树交花两色，石横水分流。天外猿啼处，数峰生暮愁。
春興
作者：于石
朝代：宋

春來無處不繁華，豈獨公侯富貴家。
青鏡照眉池上柳，碧紗映目霧中花。
貧誰知己燕相識，閑不求官蜂自衙。
惟有東風無厚薄，年年芳草滿天涯。
春遊集句
作者：于石
朝代：宋

興來無遠近，吾得及春遊。
江月誰人影，山光落釣舟。
樹交花兩色，石橫水分流。
天外猿啼處，數峰生暮愁。
晚步
作者：于石
朝代：宋
体裁：古风

径狭不容车，溪浅不容钓。平芜淡云烟，独鸟下残照。见山孑无言，倚树忽长啸。徘徊澹忘归，空林明远烧。
晚步
作者：于石
朝代：宋

徑狹不容車，溪淺不容釣。
平蕪淡雲烟，獨鳥下殘照。
見山孑無言，倚樹忽長嘯。
徘徊澹忘歸，空林明遠燒。
晚眺
作者：于石
朝代：宋
体裁：七言绝句

渔歌樵语隔溪村，沙上牛归小径分。烟树参差片帆落，半川斜日九峰云。
晚眺
作者：于石
朝代：宋

漁歌樵語隔溪村，沙上牛歸小徑分。
烟樹參差片帆落，半川斜日九峰雲。
曹操
作者：于石
朝代：宋
体裁：七言绝句

心非禅代荀文若，目识奸雄许子将。身苟未亡终篡汉，不知何德比文王。
曹操
作者：于石
朝代：宋

心非禪代荀文若，目識奸雄許子將。
身苟未亡終篡漢，不知何德比文王。
月夜納凉
作者：于石
朝代：宋

天地空無半點塵，翛然池館浸虛明。
幾更今古月常在，一片襟懷水共清。
風定波摇晴樹影，魚翻露瀉翠荷聲。
炎凉圓缺須臾事，我獨於斯感世情。
月夜纳凉
作者：于石
朝代：宋
体裁：七言律诗

天地空无半点尘，翛然池馆浸虚明。几更今古月常在，一片襟怀水共清。风定波摇晴树影，鱼翻露泻翠荷声。炎凉圆缺须臾事，我独于斯感世情。
有客
作者：于石
朝代：宋

有客叩我門，動色談公侯。
權門熱於火，富貴可力求。
我性不諧俗，素拙生計謀。
苟求未必得，徒爲君子羞。
拂衣起謝客，夷然卧林丘。
有客
作者：于石
朝代：宋
体裁：古风

有客叩我门，动色谈公侯。权门热于火，富贵可力求。我性不谐俗，素拙生计谋。苟求未必得，徒为君子羞。拂衣起谢客，夷然卧林丘。
有所思
作者：于石
朝代：宋

君在南山南，水闊雲漫漫。
我在北山北，木落天地寬。
所思不可見，孤峰碧巑岏。
片雲遥相望，脈脈一水間。
水流渺何許，撫松獨盤桓。
人生有離合，把酒欲問天。
何以寄所思，取琴倚風彈。
一彈不成調，再彈誰與言。
抱琴耿無寐，月落空山寒。
有所思
作者：于石
朝代：宋
体裁：乐府曲辞

君在南山南，水阔云漫漫。我在北山北，木落天地宽。所思不可见，孤峰碧巑岏。片云遥相望，脉脉一水间。水流渺何许，抚松独盘桓。人生有离合，把酒欲问天。何以寄所思，取琴倚风弹。一弹不成调，再弹谁与言。抱琴耿无寐，月落空山寒。
有虎行
作者：于石
朝代：宋
体裁：古风

有虎有虎山之巅，怒目炯炯当昼眠。百兽畏伏不敢前，凭林一吼秋风寒。昨日邻家妇，哀哀哭其子，叩头叫天天不语。或曰枭食母、犬吠主，含沙射影毒欲死。封豕长蛇肆侵侮，如此纷纷何独虎。虎哉虎哉尔何知，磨牙摇尾争奔驰。妖狐犹将假尔威，岂知彊者易弱盛必衰。北平将军怒欲飞，弯弓远挂扶桑枝。嗟尔有力何由施，吾见食汝肉而寝汝皮。倚剑睨天三太息，弱肉彊食今何时。麒麟驺虞亦物耳，呜呼吾不得而一见之。
有虎行
作者：于石
朝代：宋

有虎有虎山之巔，怒目炯炯當晝眠。
百獸畏伏不敢前，憑林一吼秋風寒。
昨日鄰家婦，哀哀哭其子，叩頭叫天天不語。
或曰梟食母、犬吠主，含沙射影毒欲死。
封豕長蛇肆侵侮，如此紛紛何獨虎。
虎哉虎哉爾何知，磨牙摇尾爭奔馳。
妖狐猶將假爾威，豈知彊者易弱盛必衰。
北平將軍怒欲飛，彎弓遠掛扶桑枝。
嗟爾有力何由施，吾見食汝肉而寢汝皮。
倚劍睨天三太息，弱肉彊食今何時。
麒麟騶虞亦物耳，嗚呼吾不得而一見之。
杂兴四首
作者：于石
朝代：宋

屋上青山屋下云，清泉为镜石为屏。客来问我谋生计，一卷家传相鹤经。偶种阶前竹数根，引风招月伴清樽。春来为爱临阶竹，今日翻嫌竹碍门。采药归来竹径凉，满身草露湿衣香。怕惊幽鸟穿林去，不扫松花卧石床。四围绿树岩藏屋，一枕清风竹满轩。醉里不知山雨过，醒来惟怪瀑声喧。
杂兴四首·其一
作者：于石
朝代：宋
体裁：七言绝句

屋上青山屋下云，清泉为镜石为屏。客来问我谋生计，一卷家传相鹤经。
杂兴四首·其三
作者：于石
朝代：宋
体裁：七言绝句

采药归来竹径凉，满身草露湿衣香。怕惊幽鸟穿林去，不扫松花卧石床。
杂兴四首·其二
作者：于石
朝代：宋
体裁：七言绝句

偶种阶前竹数根，引风招月伴清樽。春来为爱临阶竹，今日翻嫌竹碍门。
杂兴四首·其四
作者：于石
朝代：宋

四围绿树岩藏屋，一枕清风竹满轩。
醉裏不知山雨过，醒来惟怪瀑声喧。
杂兴四首·其四
作者：于石
朝代：宋
体裁：七言绝句

四围绿树岩藏屋，一枕清风竹满轩。醉里不知山雨过，醒来惟怪瀑声喧。
杜少陵贈衛八處士韻別秉國
作者：于石
朝代：宋

昔君坐談詩，古音振宮商。
昔我起舞劍，三尺星斗光。
我劍何慷慨，君詩何老蒼。
感此一笑嘆，徒成九迴腸。
久別忽想見，歲月驚惶惶。
豈無平生友，對面險太行。
知心今幾人，况復天一方。
安得飛霞佩，共挹天瓢漿。
道義有真樂，何必甘膏粱。
臨行勸我酒，我飲不盡觴。
一飲情易闌，再飲情更長。
斜陽重回首，烟水空蒼茫。
杜少陵赠卫八处士韵别秉国
作者：于石
朝代：宋
体裁：古风

昔君坐谈诗，古音振宫商。昔我起舞剑，三尺星斗光。我剑何慷慨，君诗何老苍。感此一笑叹，徒成九回肠。久别忽想见，岁月惊惶惶。岂无平生友，对面险太行。知心今几人，况复天一方。安得飞霞佩，共挹天瓢浆。道义有真乐，何必甘膏粱。临行劝我酒，我饮不尽觞。一饮情易阑，再饮情更长。斜阳重回首，烟水空苍茫。
杜少陵赠卫八处士韵别秉国
作者：于石
朝代：宋

昔君坐谈诗，古音振宫商。
昔我起舞剑，三尺星斗光。
我剑何慷慨，君诗何老苍。
感此一笑嘆，徒成九迴肠。
久别忽想见，岁月惊惶惶。
岂无平生友，对面险太行。
知心今几人，况復天一方。
安得飞霞佩，共挹天瓢浆。
道义有真乐，何必甘膏粱。
临行劝我酒，我饮不尽觞。
一饮情易阑，再饮情更长。
斜阳重回首，烟水空苍茫。
林下
作者：于石
朝代：宋

結屋萬松頂，悄無人往還。
飲猿摇澗月，飛鷺點秋山。
竹靜風相撓，水流雲自閑。
翛然忘物我，禽語兩相關。
林下
作者：于石
朝代：宋
体裁：五言律诗

结屋万松顶，悄无人往还。饮猿摇涧月，飞鹭点秋山。竹静风相挠，水流云自闲。翛然忘物我，禽语两相关。
柳子厚
作者：于石
朝代：宋

早綴朝班附叔文，晚隨兒女拜雙星。
半生巧宦翻成拙，何用區區更乞靈。
柳子厚
作者：于石
朝代：宋
体裁：七言绝句

早缀朝班附叔文，晚随儿女拜双星。半生巧宦翻成拙，何用区区更乞灵。
栖真院
作者：于石
朝代：宋
体裁：七言律诗

空翠凝寒不受埃，断崖千尺拥崔嵬。老僧倚树惊猿去，童子扫阶知客来。石径晴因松露湿，茶烟远趁竹风回。禅家也办吟边料，不种闲花只种梅。
梁父吟
作者：于石
朝代：宋
体裁：古风

建安天下如溃瓜，一榻之外非吾家。黄屋飘飖定何许，龙为鱼兮鼠为虎。老瞒持力敢欺天，朵颐汉鼎方垂涎。紫髯将军一攘臂，控荆引越三千里。慷慨山东大耳儿，南飞乌鹊栖无枝。草庐一语君臣契，目中久已无吴魏。堂堂大义凛不磨，灵关剑阁争嵯峨。昨夜西南一星落，六尺之孤竟谁托。渭水旌旗归故都，江上空存八阵图。抱膝长歌《出师表》，古柏苍苍为谁老。
梁父吟
作者：于石
朝代：宋

建安天下如溃瓜，一榻之外非吾家。
黄屋飘飖定何许，龙为鱼兮鼠为虎。
老瞒持力敢欺天，朵颐汉鼎方垂涎。
紫髯将军一攘臂，控荆引越三千里。
慷慨山东大耳儿，南飞乌鹊栖无枝。
草庐一语君臣契，目中久已无吴魏。
堂堂大义凛不磨，灵关剑阁争嵯峨。
昨夜西南一星落，六尺之孤竟谁托。
渭水旌旗归故都，江上空存八阵图。
抱膝长歌出师表，古柏苍苍为谁老。
梁父吟
作者：于石
朝代：宋

建安天下如潰瓜，一榻之外非吾家。
黄屋飄颻定何許，龍爲魚兮鼠爲虎。
老瞞持力敢欺天，朵頤漢鼎方垂涎。
紫髯將軍一攘臂，控荆引越三千里。
慷慨山東大耳兒，南飛烏鵲棲無枝。
草廬一語君臣契，目中久已無吳魏。
堂堂大義凜不磨，靈關劍閣爭嵯峨。
昨夜西南一星落，六尺之孤竟誰托。
渭水旌旗歸故都，江上空存八陣圖。
抱膝長歌出師表，古柏蒼蒼爲誰老。
棲真院
作者：于石
朝代：宋

空翠凝寒不受埃，斷崖千尺擁崔嵬。
老僧倚樹驚猿去，童子掃階知客來。
石徑晴因松露濕，茶烟遠趁竹風回。
禪家也辦吟邊料，不種閑花只種梅。
次二子韵
作者：于石
朝代：宋
体裁：七言律诗

松边庭户竹边窗，归卧故山云半床。蕙帐夜寒眠鹤醒，芸签日煖蠹鱼香。读书喜汝眼如月，涉世嗟予鬓欲霜。莫道文章真小技，今人当与古争长。
次二子韵
作者：于石
朝代：宋

松边庭户竹边窗，归卧故山云半床。
蕙帐夜寒眠鹤醒，芸籤日暖蠹鱼香。
读书喜汝眼如月，涉世嗟予鬓欲霜。
莫道文章真小技，今人当与古争长。
次二子韻
作者：于石
朝代：宋

松邊庭戶竹邊窗，歸卧故山雲半牀。
蕙帳夜寒眠鶴醒，芸籤日煖蠹魚香。
讀書喜汝眼如月，涉世嗟予鬢欲霜。
莫道文章真小技，今人當與古爭長。
次张嘉父闲居
作者：于石
朝代：宋
体裁：古风

有诗可以吟，何必拟李陵。有酒可以酌，何必慕伯伦。自吟复自酌，一笑睨白云。卷舒见吾道，聚散亦世情。老我一茅屋，萧萧山下村。种瓜有馀地，吾亦安吾贫。兴来即杖屦，孤往无与朋。晨出未启户，暮归或扣门。翛然脱尘鞅，无怀与大庭。所以轩冕贵，不移丘壑心。此意谁独识，千载一渊明。渊明不复作，视此壁上琴。
次张嘉父闲居
作者：于石
朝代：宋

有诗可以吟，何必拟李陵。
有酒可以酌，何必慕伯伦。
自吟復自酌，一笑睨白云。
卷舒见吾道，聚散亦世情。
老我一茅屋，萧萧山下村。
种瓜有余地，吾亦安吾贫。
兴来即杖屦，孤往无与朋。
晨出未启户，暮归或扣门。
翛然脱尘鞅，无怀与大庭。
所以轩冕贵，不移丘壑心。
此意谁独识，千载一渊明。
渊明不復作，视此壁上琴。
次張嘉父閑居
作者：于石
朝代：宋

有詩可以吟，何必擬李陵。
有酒可以酌，何必慕伯倫。
自吟復自酌，一笑睨白雲。
卷舒見吾道，聚散亦世情。
老我一茅屋，蕭蕭山下村。
種瓜有餘地，吾亦安吾貧。
興來即杖屨，孤往無與朋。
晨出未啟戶，暮歸或扣門。
翛然脫塵鞅，無懷與大庭。
所以軒冕貴，不移丘壑心。
此意誰獨識，千載一淵明。
淵明不復作，視此壁上琴。
次韵中秋对月
作者：于石
朝代：宋
体裁：七言律诗

冰壶碾破一轮秋，杯吸长鲸笔挽牛。大地山河明色界，九天宫阙耀琼楼。香浮蟾桂今犹古，曲按霓裳乐易愁。四海清光无不照，何须天柱一峰游。
次韵何寺簿闲咏
作者：于石
朝代：宋
体裁：七言律诗

居喜山深人不知，凝岚空翠淡含辉。隔林樵语惊猿去，倚石松枝碍鹤飞。留客眠云听涧瀑，呼儿踏月扫苔矶。冥心静坐勿轻出，门外藤萝露湿衣。
次韵刘和德赋渊明
作者：于石
朝代：宋
体裁：古风

士之生斯世，身穷志弥笃。不惟气浩然，亦是敦薄俗。渊明晋高士，志岂在微禄。不以进为荣，不以退为辱。云出鸟倦还，吾亦从吾欲。南山岂无豆，东篱亦有菊。日与田父游，气象和而肃。一枕北窗风，红尘任奔逐。起视天壤间，四海空两目。但愿樽有酒，宁顾瓶无粟。
次韵吕芳卿春游
作者：于石
朝代：宋
体裁：古风

春光美于酒，我得醉其淳。春情浩于海，我得涉其滨。人生贵适意，何须苦悲颦。轩轩远游志，恨不穷入垠。流连虑忘返，岂徒玩芳新。游子多愒日，志士惟竞辰。二者孰得失，谁能究其因。俯仰天壤间，何轻用此身。骄惰由放逸，美好出艰辛。此日何足惜，我思古之人。
次韵吕芳卿春游
作者：于石
朝代：宋

春光美於酒，我得醉其淳。
春情浩於海，我得涉其滨。
人生贵适意，何须苦悲鼙。
轩轩远游志，恨不穷入垠。
流连虑忘返，岂徒玩芳新。
游子多愒日，志士惟竞辰。
二者孰得失，谁能究其因。
俯仰天壤间，何轻用此身。
骄惰由放逸，美好出艰辛。
此日何足惜，我思古之人。
次韵君会初冬
作者：于石
朝代：宋

一年好景橘黄时，骤冷惟应瘦骨知。
吠犬频繁堕霜叶，栖鸦不定战风枝。
炉何必试手可热，文未能成鬓欲丝。
春逼寒梅三两点，蹇馿江路试寻诗。
次韵君会初冬
作者：于石
朝代：宋
体裁：七言律诗

一年好景橘黄时，骤冷惟应瘦骨知。吠犬频繁堕霜叶，栖鸦不定战风枝。炉何必试手可热，文未能成鬓欲丝。春逼寒梅三两点，蹇驴江路试寻诗。
次韵君会感思
作者：于石
朝代：宋
体裁：七言律诗

满眼山川感旧游，依然野水自横舟。一樽长照古今月，两鬓不禁天地秋。有屋有田清颍尾，自蒲自柳曲江头。虚名不落人间世，一径松风稳跨牛。
次韵吴子益
作者：于石
朝代：宋
体裁：七言律诗

四野杳无车马喧，竹阴篱落半开门。牛归落叶径边径，犬吠斜阳村外村。老树不摇波弄影，扁舟已去岸留痕。悠然乐意相关处，坐对青山两不言。
次韵天民有年
作者：于石
朝代：宋
体裁：五言律诗

四海同一稔，茆檐蔼富穰。邻灯晓炊暖，溪雨晚舂香。有客歌良耜，何人饿首阳。三时足勤苦，真乐在冬藏。
次韵子益秋怀集句
作者：于石
朝代：宋

春草秋更绿，能得几时好。
人生非金石，坐愁红颜老。
振衣千仞冈，木落雁飞早。
无营地转幽，遂动自纷扰。
时哉不我与，全身以为宝。
不是傲当时，用拙存吾道。
次韵子益秋怀集句
作者：于石
朝代：宋
体裁：古风

春草秋更绿，能得几时好？人生非金石，坐愁红颜老。振衣千仞冈，木落雁飞早。无营地转幽，逐动自纷扰。时哉不我与，全身以为宝。不是傲当时，用拙存吾道。
次韵宏父初夏
作者：于石
朝代：宋

留得三分春意和，荼䕷犹可入吟哦。
人情疏密庭前竹，吾道卷舒池上荷。
结友岂无今管鲍，论诗奚必古阴何。
梅霖骤涨江天阔，还有长竿可钓么。
次韵宏父初夏
作者：于石
朝代：宋
体裁：七言律诗

留得三分春意和，荼蘼犹可入吟哦。人情疏密庭前竹，吾道卷舒池上荷。结友岂无今管鲍，论诗奚必古阴何。梅霖骤涨江天阔，还有长竿可钓么。
次韵徐则正山居
作者：于石
朝代：宋

松间花外有虚亭，花自向阳松自阴。
水浊不污明月色，人闲方见白云心。
棋边冷眼安危着，笔底放怀长短吟。
世忌独醒还恶醉，浅斟莫使酒杯深。
次韵徐则正山居
作者：于石
朝代：宋
体裁：七言律诗

松间花外有虚亭，花自向阳松自阴。水浊不污明月色，人闲方见白云心。棋边冷眼安危著，笔底放怀长短吟。世忌独醒还恶醉，浅斟莫使酒杯深。
次韵徐廷珪偶成
作者：于石
朝代：宋
体裁：七言律诗

德行谁能冠四科，将兴将废道云何。百年诗酒晋元亮，万世功名汉伏波。高枕林泉闲梦少，出门风雨落花多。人生转眼荣枯易，未必金章胜绿蓑。
次韵徐月卿秋兴
作者：于石
朝代：宋

西风渺何许，安处即家乡。
社舞邻呼饮，时思礼荐尝。
孤灯茅屋雨，落叶石桥霜。
鷄黍当年约，谁能继范张。
次韵徐月卿秋兴
作者：于石
朝代：宋
体裁：五言律诗

西风渺何许，安处即家乡。社舞邻呼饮，时思礼荐尝。孤灯茅屋雨，落叶石桥霜。鸡黍当年约，谁能继范张。
次韵徐永之秋兴
作者：于石
朝代：宋
体裁：七言律诗

谁谓四时秋最愁，胡床谈咏晋风流。山川长在英雄老，草木无边天地秋。惊眼一行渔唱晚，斜阳万里客凭楼。茫茫远水涵空碧，兴入芦花第几洲。
次韵徐深之
作者：于石
朝代：宋
体裁：七言律诗

文章何必拟卿云，笔砚无功钱有神。明月能招山入户，幽花不与世争春。百年亭馆几兴废，十载交游半故新。过眼荣华何足较，青门试问种瓜人。
次韵徐觉风铃
作者：于石
朝代：宋

锵然非金亦非玉，壹片宫商纷其触。
歘如环辔玲珑摇佩旌，铿如鸣球拍琴九奏箫韶声。
凄如孤鸿叫群嘹唳穿云去，清如幽泉滴沥飘落断崖处。
余音欲断还復鸣，咄咄胡床静中据。
乃知檐铃适与风相会，锵锵铮铮可听不可佩。
我怜其轻脆不足恃，戛则成音击则碎。
嗟哉无情之物能感人，浮华言语自古多误身。
喧然声名满天地，好声过耳俱成尘。
物情万变伏还起，人生几何安足恃。
何如物我两忘言，云在青山水在月。
次韵徐觉风铃
作者：于石
朝代：宋
体裁：古风

锵然非金亦非玉，壹片宫商纷其触。歘如环辔玲珑摇佩旌，铿如鸣球拍琴九奏箫韶声。凄如孤鸿叫群嘹唳穿云去，清如幽泉滴沥飘落断崖处。馀音欲断还复鸣，咄咄胡床静中据。乃知檐铃适与风相会，锵锵铮铮可听不可佩。我怜其轻脆不足恃，戛则成音击则碎。嗟哉无情之物能感人，浮华言语自古多误身。喧然声名满天地，好声过耳俱成尘。物情万变伏还起，人生几何安足恃。何如物我两忘言，云在青山水在月。
次韵杜若川春日杂兴集句
作者：于石
朝代：宋

行约青帘共一樽，牧童遥指杏花村。如今只有花含笑，悍吏催租夜打门。九陌净无车马尘，不须移槛损天真。凡花俗草败人意，怅望烟云缥渺人。
次韵杜若川春日杂兴集句·其一
作者：于石
朝代：宋
体裁：七言绝句

行约青帘共一樽，牧童遥指杏花村。如今只有花含笑，悍吏催租夜打门。
次韵杜若川春日杂兴集句·其二
作者：于石
朝代：宋
体裁：七言绝句

九陌净无车马尘，不须移槛损天真。凡花俗草败人意，怅望烟云缥渺人。
次韵杜若川春日杂兴集句·其二
作者：于石
朝代：宋

九陌凈无车马尘，不须移槛损天真。
凡花俗草败人意，怅望烟云缥渺人。
次韵杨恂夜兴
作者：于石
朝代：宋
体裁：七言律诗

漫漫夜气万山深，风露高寒天宇清。檐月窥人惊白发，炉烟凝坐悟黄庭。挑灯看剑心犹壮，攲枕听泉眼独醒。毁誉不公随好恶，试观陆羽煮茶经。
次韵杨恂夜兴
作者：于石
朝代：宋

漫漫夜气万山深，风露高寒天宇清。
檐月窥人惊白髪，炉烟凝坐悟黄庭。
挑灯看剑心犹壮，欹枕听泉眼独醒。
毁誉不公随好恶，试观陆羽煮茶经。
次韵潘天英自感
作者：于石
朝代：宋
体裁：五言律诗

处士柴桑屋，将军细柳营。穷通观世变，离合见人情。花不求春艳，器当思晚成。窝中足安乐，何必传无名。
次韵潘天英自感
作者：于石
朝代：宋

处士柴桑屋，将军细柳营。
穷通观世变，离合见人情。
花不求春艷，器当思晚成。
窝中足安乐，何必传无名。
次韵秉国初夏
作者：于石
朝代：宋
体裁：七言律诗

团扇初分月桂芳，单衣乍试雪罗香。新荷祇似世情薄，飞絮不如归兴忙。梅润图书晨雨暝，棋声庭院午风凉。日来竹报平安否，试向平泉问赞皇。
次韵秉国种菊
作者：于石
朝代：宋
体裁：古风

渊明令彭泽，自谓归来好。外物一无累，刚被菊花恼。东篱兴悠然，一醉舒怀抱。陶没已千载，爱菊人何少。谁能轻富贵，高蹈一世表。种菊学渊明，此意何矫矫。栽培春雨中，不待秋风老。南山无古今，世事何时了。先生笑不言，杜门方却扫。
次韵芳卿一室
作者：于石
朝代：宋
体裁：五言律诗

一室志天下，何须山更深。英雄四海眼，道义百年心。蕉鹿梦中梦，松风吟处吟。幽泉鸣绝壁，不作世间音。
次韵苏巨卿
作者：于石
朝代：宋
体裁：七言律诗

谁叩柴门寄我诗，迎门稚子候予归。青山唤醒十年梦，明月空怀千里思。今晋古秦天地隔，范雎张禄姓名非。人生百岁发相见，世事悠悠未可知。
次韵赵九翁
作者：于石
朝代：宋

风雪骑馿穷郑五，良史武陵忝厥祖。
文章千古推贺白，余子碌碌何足数。
西风客路一相逢，笑睨平芜共怀古。
神游千载渺襟期，不学时妆竞媚妩。
翩然一鹗迅秋空，纵横健笔凌鹦鹉。
愧我栖栖一钓翁，胯下宁甘少年侮。
两鬓风霜飒短褐，把酒长歌话愁苦。
君留不住我亦归，枫林叶落津头鼓。
剑光错落耿青灯，夜半闻鷄与君舞。
几回欲寄别后书，雁飞不过衡阳浦。
树阴黯黯江东云，柳色依依渭城雨。
人生相会不可期，去住真如萍散聚。
我在金华北山北，茅屋三间云一坞。
君在濲江西港西，种秫有田瓜有圃。
我不能往君不来，凄凄风雨谁为主。
何当共作子长游，南浮沅湘北齐鲁。
不然赤壁弔东坡，高攀栖鹘登虬虎。
放浪形骸期汗漫，霁月一襟春万宇。
逍遥容与澹忘归，弭节江皋采芳杜。
狂吟曾点舞雩风，一笑渠侬行凉踽。
次韵赵九翁
作者：于石
朝代：宋
体裁：古风

风雪骑驴穷郑五，良史武陵忝厥祖。文章千古推贺白，馀子碌碌何足数。西风客路一相逢，笑睨平芜共怀古。神游千载渺襟期，不学时妆竞媚妩。翩然一鹗迅秋空，纵横健笔凌鹦鹉。愧我栖栖一钓翁，胯下宁甘少年侮。两鬓风霜飒短褐，把酒长歌话愁苦。君留不住我亦归，枫林叶落津头鼓。剑光错落耿青灯，夜半闻鸡与君舞。几回欲寄别后书，雁飞不过衡阳浦。树阴黯黯江东云，柳色依依渭城雨。人生相会不可期，去住真如萍散聚。我在金华北山北，茅屋三间云一坞。君在濲江西港西，种秫有田瓜有圃。我不能往君不来，凄凄风雨谁为主。何当共作子长游，南浮沅湘北齐鲁。不然赤壁吊东坡，高攀栖鹘登虬虎。放浪形骸期汗漫，霁月一襟春万宇。逍遥容与澹忘归，弭节江皋采芳杜。狂吟曾点舞雩风，一笑渠侬行凉踽。
次韵赵子玉书怀
作者：于石
朝代：宋
体裁：七言律诗

鹑结为衣鹬作冠，采芝何处问商颜。兴亡眼欲窥千古，俯仰心无愧两间。客路西风新白发，野花啼鸟旧青山。日高浓睡平川屋，安用鸡鸣度远关。
次韵赵子玉书怀
作者：于石
朝代：宋

鹑结为衣鹬作冠，采芝何处问商颜。
兴亡眼欲窥千古，俯仰心无愧两间。
客路西风新白髪，野花啼鸟旧青山。
日高浓睡平川屋，安用鷄鸣度远关。
次韵赵德舆
作者：于石
朝代：宋

人生渺如寄，天地一蘧庐。
无酒喜留客，有钱多买书。
敲冰时煮茗，踏雨晚挑蔬。
抱道空忧世，年今四十余。
次韵赵德舆
作者：于石
朝代：宋
体裁：五言律诗

人生渺如寄，天地一蘧庐。无酒喜留客，有钱多买书。敲冰时煮茗，踏雨晚挑蔬。抱道空忧世，年今四十馀。
次韵赵德舆山家
作者：于石
朝代：宋
体裁：七言绝句

茅檐日暖卧寒林，过午老翁鼾睡声。扰扰红尘山下路，晓霜残月有人行。
次韵赵羽翁秋江杂兴
作者：于石
朝代：宋

翩翩水鸟自沉浮，红蓼黄芦两岸秋。隔水人家一犬吠，斜阳篱落有渔舟。雁落芦花洲外洲，半川斜日独凭楼。笛声何处雁惊起，点破清江一片秋。
次韵赵羽翁秋江杂兴·其一
作者：于石
朝代：宋
体裁：七言绝句

翩翩水鸟自沉浮，红蓼黄芦两岸秋。隔水人家一犬吠，斜阳篱落有渔舟。
次韵赵羽翁秋江杂兴·其二
作者：于石
朝代：宋
体裁：七言绝句

雁落芦花洲外洲，半川斜日独凭楼。笛声何处雁惊起，点破清江一片秋。
次韵邵佥判幽居
作者：于石
朝代：宋
体裁：五言律诗

闭门久不出，摩挲鬓欲翁。有杯问明月，无扇障西风。神骏老嘶枥，纸鸢高入空。天应怜我懒，瓜圃自泉通。
次韵郑德彝即事
作者：于石
朝代：宋
体裁：五言律诗

瓢空饭落埃，陋巷一颜回。月坐人醉醒，风眠户阖开。搜奇屐穿雪，习懒砚生苔。旧菊今存否，长歌归去来。
次韵郑德彝拟古集句
作者：于石
朝代：宋
体裁：古风

明月照高楼，永夜不阖扉。盈盈楼上女，耿耿如相依。岁月忽已晚，草木变芬菲。扳条折其荣，风流付枕帏。蹇修时不存，悠悠谁与归。仰视浮云驰，俯见月在衣。置书怀袖中，有约吾敢违。愿寄双飞燕，为我西北飞。
次韵鑑中八咏·其七
作者：于石
朝代：宋

楼居本高明，况在松竹閒。
溪流深几尺，新雨过前山。
浮云多变态，好鸟亦閒关。
偃蹇楼中人，对酒还开颜。
次韵鑑中八咏·其五
作者：于石
朝代：宋

我爱鑑湖水，明如照胆铜。
澄清若有待，浑浊那能蒙。
当时贺知章，富贵如苓通。
岂无一亩地，来筑仙人宫。
次韵鑑中八咏·其八
作者：于石
朝代：宋

视心如莲花，净明涵十虚。
出泥本无垢，露体皆真如。
大千入一息，宴坐忘百须。
陶公虽饮酒，时能到林庐。
次韵鑑中八咏·其四
作者：于石
朝代：宋

梅山如积翠，的皪手堪捧。
遥遥仙人尉，盘盘故时陇。
丹泉清可鑑，石乳甘于湩。
行将解尘缨，于焉滔高踵。
次韻中秋對月
作者：于石
朝代：宋

冰壺碾破一輪秋，杯吸長鯨筆挽牛。
大地山河明色界，九天宮闕耀瓊樓。
香浮蟾桂今猶古，曲按霓裳樂易愁。
四海清光無不照，何須天柱一峰遊。
次韻何寺簿閑詠
作者：于石
朝代：宋

居喜山深人不知，凝嵐空翠淡含輝。
隔林樵語驚猿去，倚石松枝礙鶴飛。
留客眠雲聽澗瀑，呼兒踏月掃苔磯。
冥心靜坐勿輕出，門外藤蘿露濕衣。
次韻劉和德賦淵明
作者：于石
朝代：宋

士之生斯世，身窮志彌篤。
不惟氣浩然，亦是敦薄俗。
淵明晉高士，志豈在微祿。
不以進爲榮，不以退爲辱。
雲出鳥倦還，吾亦從吾欲。
南山豈無豆，東籬亦有菊。
日與田父遊，氣象和而肅。
一枕北窗風，紅塵任奔逐。
起視天壤間，四海空兩目。
但願樽有酒，寧顧瓶無粟。
次韻君會初冬
作者：于石
朝代：宋

一年好景橘黄時，驟冷惟應瘦骨知。
吠犬頻繁墮霜葉，棲鴉不定戰風枝。
爐何必試手可熱，文未能成鬢欲絲。
春逼寒梅三兩點，蹇馿江路試尋詩。
次韻君會感思
作者：于石
朝代：宋

滿眼山川感舊遊，依然野水自橫舟。
一樽長照古今月，兩鬢不禁天地秋。
有屋有田清潁尾，自蒲自柳曲江頭。
虛名不落人間世，一逕松風穩跨牛。
次韻吳子益
作者：于石
朝代：宋

四野杳無車馬喧，竹陰籬落半開門。
牛歸落葉逕邊逕，犬吠斜陽村外村。
老樹不摇波弄影，扁舟已去岸留痕。
悠然樂意相關處，坐對青山兩不言。
次韻呂芳卿春游
作者：于石
朝代：宋

春光美於酒，我得醉其淳。
春情浩於海，我得涉其濱。
人生貴適意，何須苦悲顰。
軒軒遠游志，恨不窮入垠。
流連慮忘返，豈徒玩芳新。
遊子多愒日，志士惟競辰。
二者孰得失，誰能究其因。
俯仰天壤間，何輕用此身。
驕惰由放逸，美好出艱辛。
此日何足惜，我思古之人。
次韻天民有年
作者：于石
朝代：宋

四海同一稔，茆簷藹富穰。
鄰燈曉炊暖，溪雨晚舂香。
有客歌良耜，何人餓首陽。
三時足勤苦，真樂在冬藏。
次韻子益秋懷集句
作者：于石
朝代：宋

春草秋更綠，能得幾時好。
人生非金石，坐愁紅顔老。
振衣千仞岡，木落雁飛早。
無營地轉幽，遂動自紛擾。
時哉不我與，全身以爲寶。
不是傲當時，用拙存吾道。
次韻宏父初夏
作者：于石
朝代：宋

留得三分春意和，荼䕷猶可入吟哦。
人情疏密庭前竹，吾道卷舒池上荷。
結友豈無今管鮑，論詩奚必古陰何。
梅霖驟漲江天闊，還有長竿可釣麽。
次韻徐則正山居
作者：于石
朝代：宋

松間花外有虛亭，花自向陽松自陰。
水濁不污明月色，人閑方見白雲心。
棋邊冷眼安危著，筆底放懷長短吟。
世忌獨醒還惡醉，淺斟莫使酒杯深。
次韻徐廷珪偶成
作者：于石
朝代：宋

德行誰能冠四科，將興將廢道云何。
百年詩酒晉元亮，萬世功名漢伏波。
高枕林泉閑夢少，出門風雨落花多。
人生轉眼榮枯易，未必金章勝綠蓑。
次韻徐月卿秋興
作者：于石
朝代：宋

西風渺何許，安處即家鄉。
社舞鄰呼飲，時思禮薦嘗。
孤燈茅屋雨，落葉石橋霜。
鷄黍當年約，誰能繼范張。
次韻徐永之秋興
作者：于石
朝代：宋

誰謂四時秋最愁，胡床談咏晉風流。
山川長在英雄老，草木無邊天地秋。
驚眼一行漁唱晚，斜陽萬里客凭樓。
茫茫遠水涵空碧，興入蘆花第幾洲。
次韻徐深之
作者：于石
朝代：宋

文章何必擬卿雲，筆硯無功錢有神。
明月能招山入戶，幽花不與世爭春。
百年亭館幾興廢，十載交遊半故新。
過眼榮華何足較，青門試問種瓜人。
次韻徐覺風鈴
作者：于石
朝代：宋

鏘然非金亦非玉，壹片宮商紛其觸。
歘如環轡玲瓏摇佩旌，鏗如鳴球拍琴九奏簫韶聲。
凄如孤鴻叫群嘹唳穿雲去，清如幽泉滴瀝飄落斷崖處。
餘音欲斷還復鳴，咄咄胡牀靜中據。
乃知簷鈴適與風相會，鏘鏘錚錚可聽不可佩。
我憐其輕脆不足恃，戛則成音擊則碎。
嗟哉無情之物能感人，浮華言語自古多誤身。
喧然聲名滿天地，好聲過耳俱成塵。
物情萬變伏還起，人生幾何安足恃。
何如物我兩忘言，雲在青山水在月。
次韻杜若川春日雜興集句·其一
作者：于石
朝代：宋

行約青帘共一樽，牧童遥指杏花村。
如今只有花含笑，悍吏催租夜打門。
次韻杜若川春日雜興集句·其二
作者：于石
朝代：宋

九陌凈無車馬塵，不須移檻損天真。
凡花俗草敗人意，悵望烟雲縹渺人。
次韻楊恂夜興
作者：于石
朝代：宋

漫漫夜氣萬山深，風露高寒天宇清。
簷月窺人驚白髪，爐烟凝坐悟黄庭。
挑燈看劍心猶壯，欹枕聽泉眼獨醒。
毀譽不公隨好惡，試觀陸羽煮茶經。
次韻潘天英自感
作者：于石
朝代：宋

處士柴桑屋，將軍細柳營。
窮通觀世變，離合見人情。
花不求春艷，器當思晚成。
窩中足安樂，何必傳無名。
次韻秉國初夏
作者：于石
朝代：宋

團扇初分月桂芳，單衣乍試雪羅香。
新荷祇似世情薄，飛絮不如歸興忙。
梅潤圖書晨雨暝，棋聲庭院午風凉。
日來竹報平安否，試向平泉問贊皇。
次韻秉國種菊
作者：于石
朝代：宋

淵明令彭澤，自謂歸來好。
外物一無累，剛被菊花惱。
東籬興悠然，一醉舒懷抱。
陶沒已千載，愛菊人何少。
誰能輕富貴，高蹈一世表。
種菊學淵明，此意何矯矯。
栽培春雨中，不待秋風老。
南山無古今，世事何時了。
先生笑不言，杜門方却掃。
次韻芳卿一室
作者：于石
朝代：宋

一室志天下，何須山更深。
英雄四海眼，道義百年心。
蕉鹿夢中夢，松風吟處吟。
幽泉鳴絕壁，不作世間音。
次韻蘇巨卿
作者：于石
朝代：宋

誰叩柴門寄我詩，迎門稚子候予歸。
青山喚醒十年夢，明月空懷千里思。
今晉古秦天地隔，范雎張祿姓名非。
人生百歲發相見，世事悠悠未可知。
次韻趙九翁
作者：于石
朝代：宋

風雪騎馿窮鄭五，良史武陵忝厥祖。
文章千古推賀白，餘子碌碌何足數。
西風客路一相逢，笑睨平蕪共懷古。
神遊千載渺襟期，不學時妝競媚嫵。
翩然一鶚迅秋空，縱橫健筆凌鸚鵡。
愧我栖栖一釣翁，胯下寧甘少年侮。
兩鬢風霜颯短褐，把酒長歌話愁苦。
君留不住我亦歸，楓林葉落津頭鼓。
劍光錯落耿青燈，夜半聞鷄與君舞。
幾回欲寄別後書，雁飛不過衡陽浦。
樹陰黯黯江東雲，柳色依依渭城雨。
人生相會不可期，去住真如萍散聚。
我在金華北山北，茅屋三間雲一塢。
君在濲江西港西，種秫有田瓜有圃。
我不能往君不來，凄凄風雨誰爲主。
何當共作子長遊，南浮沅湘北齊魯。
不然赤壁弔東坡，高攀栖鶻登虯虎。
放浪形骸期汗漫，霽月一襟春萬宇。
逍遥容與澹忘歸，弭節江臯采芳杜。
狂吟曾點舞雩風，一笑渠儂行凉踽。
次韻趙子玉書懷
作者：于石
朝代：宋

鶉結爲衣鷸作冠，采芝何處問商顔。
興亡眼欲窺千古，俯仰心無愧兩間。
客路西風新白髪，野花啼鳥舊青山。
日高濃睡平川屋，安用鷄鳴度遠關。
次韻趙德輿
作者：于石
朝代：宋

人生渺如寄，天地一蘧廬。
無酒喜留客，有錢多買書。
敲冰時煮茗，踏雨晚挑蔬。
抱道空憂世，年今四十餘。
次韻趙德輿山家
作者：于石
朝代：宋

茅簷日暖卧寒林，過午老翁鼾睡聲。
擾擾紅塵山下路，曉霜殘月有人行。
次韻趙羽翁秋江雜興·其一
作者：于石
朝代：宋

翩翩水鳥自沉浮，紅蓼黄蘆兩岸秋。
隔水人家一犬吠，斜陽籬落有漁舟。
次韻趙羽翁秋江雜興·其二
作者：于石
朝代：宋

雁落蘆花洲外洲，半川斜日獨凭樓。
笛聲何處雁驚起，點破清江一片秋。
次韻邵僉判幽居
作者：于石
朝代：宋

閉門久不出，摩挲鬢欲翁。
有盃問明月，無扇障西風。
神駿老嘶櫪，紙鳶高入空。
天應憐我懶，瓜圃自泉通。
次韻鄭德彝即事
作者：于石
朝代：宋

瓢空飯落埃，陋巷一顔回。
月坐人醉醒，風眠戶闔開。
搜奇屐穿雪，習懶硯生苔。
舊菊今存否，長歌歸去來。
次韻鄭德彝擬古集句
作者：于石
朝代：宋

明月照高樓，永夜不闔扉。
盈盈樓上女，耿耿如相依。
歲月忽已晚，草木變芬菲。
扳條折其榮，風流付枕幃。
蹇修時不存，悠悠誰與歸。
仰視浮雲馳，俯見月在衣。
置書懷袖中，有約吾敢違。
願寄雙飛燕，爲我西北飛。
次韻鑑中八詠·其一
作者：于石
朝代：宋

青山削芙蓉，上有浮雲生。
窈窕俯長流，逶迤带重城。
朝光散霞彩，暮色涵空青。
鴟夷去不回，遺爾千古名。
次韻鑑中八詠·其七
作者：于石
朝代：宋

樓居本高明，况在松竹閒。
溪流深幾尺，新雨過前山。
浮雲多變態，好鳥亦閒關。
偃蹇樓中人，對酒還開顔。
次韻鑑中八詠·其三
作者：于石
朝代：宋

會稽山水國，崇山幽事多。
當時觴詠處，春淨花顔酡。
磊落黄金罍，玲瓏白玉珂。
行樂須及時，美人在丘阿。
次韻鑑中八詠·其二
作者：于石
朝代：宋

蓬萊失左股，負以垂天翼。
中有仙人居，珠宮燦瑶席。
凝雲不飛去，化作輪囷石。
彈琴坐石上，長憶三山客。
次韻鑑中八詠·其五
作者：于石
朝代：宋

我愛鑑湖水，明如照膽銅。
澄清若有待，渾濁那能蒙。
當時賀知章，富貴如苓通。
豈無一畝地，來築仙人宮。
次韻鑑中八詠·其八
作者：于石
朝代：宋

視心如蓮花，淨明涵十虛。
出泥本無垢，露體皆真如。
大千入一息，宴坐忘百須。
陶公雖飲酒，時能到林廬。
次韻鑑中八詠·其六
作者：于石
朝代：宋

驅車曉行邁，行行出郊郭。
斷岡屹崇墉，虛籟殷靈壑。
雨深瑶草長，風定松花落。
西山有爽氣，逍遥倚晴閣。
次韻鑑中八詠·其四
作者：于石
朝代：宋

梅山如積翠，的皪手堪捧。
遥遥仙人尉，盤盤故時隴。
丹泉清可鑑，石乳甘於湩。
行將解塵纓，于焉滔高踵。
歸興
作者：于石
朝代：宋

歸歟高枕寄林泉，安用悲歌行路難。
君子患無真氣節，世人空笑舊衣冠。
雪深處士梅花屋，月冷先生苜蓿盤。
誰謂家貧無一物，牀頭三尺劍光寒。
母子別
作者：于石
朝代：宋

客遊嚴陵道，中路哭者誰。
哀哀母子別，云是夫棄妻。
百年結歡愛，一旦生別離。
妾去何足憐，憐此乳下兒。
哌哌未能語，棄去良可悲。
兒啼苦戀母，母聞轉悲凄。
欲語別離苦，孩提爾何知。
徒能撫汝頂，相顧空淚垂。
夫婦義已絕，母子恩亦虧。
爾饑誰與哺，爾寒誰與衣。
明年爾學行，誰與相提携。
人言無母憐，有父尚可依。
爾父忍棄我，棄汝將如遺。
去去兩相失，相見未有期。
娟娟秀眉目，夢寐或見之。
夜靜澗聲咽，猶似聞兒啼。
母子别
作者：于石
朝代：宋
体裁：古风

客游严陵道，中路哭者谁。哀哀母子别，云是夫弃妻。百年结欢爱，一旦生别离。妾去何足怜，怜此乳下儿。哌哌未能语，弃去良可悲。儿啼苦恋母，母闻转悲凄。欲语别离苦，孩提尔何知。徒能抚汝顶，相顾空泪垂。夫妇义已绝，母子恩亦亏。尔饥谁与哺，尔寒谁与衣。明年尔学行，谁与相提携。人言无母怜，有父尚可依。尔父忍弃我，弃汝将如遗。去去两相失，相见未有期。娟娟秀眉目，梦寐或见之。夜静涧声咽，犹似闻儿啼。
水亭夜坐
作者：于石
朝代：宋
体裁：七言律诗

水光涵月浸虚窗，醉倚栏干午夜凉。蛙一两声隔篱落，萤三四点过池塘。风摇松影蛟龙活，露泻荷盘翡翠香。俯仰不知天地阔，悠然长啸据胡床。
水亭夜坐
作者：于石
朝代：宋

水光涵月浸虛窗，醉倚欄干午夜凉。
蛙一兩聲隔籬落，螢三四點過池塘。
風摇松影蛟龍活，露瀉荷盤翡翠香。
俯仰不知天地闊，悠然長嘯據胡床。
水亭小集
作者：于石
朝代：宋
体裁：五言律诗

亭俯一泓碧，倚栏思濯缨。游鱼惊扇影，幽鸟避歌声。云断远山出，林疏落日明。竹风如有意，为我扫棋枰。
水亭小集
作者：于石
朝代：宋

亭俯一泓碧，倚欄思濯纓。
游魚驚扇影，幽鳥避歌聲。
雲斷遠山出，林疏落日明。
竹風如有意，爲我掃棋枰。
江山送客次韵
作者：于石
朝代：宋
体裁：七言律诗

依依柳色黯江亭，酒味离愁孰重轻。携手忍看分手处，别时争似见时情。百年离合悲欢事，一笑东西南北程。芳草斜阳渺无际，何当重问白鸥盟。
江山送客次韻
作者：于石
朝代：宋

依依柳色黯江亭，酒味離愁孰重輕。
携手忍看分手處，別時爭似見時情。
百年離合悲歡事，一笑東西南北程。
芳草斜陽渺無際，何當重問白鷗盟。
洞门相对是吾家朝看烟云暮看霞铁笛一声山石裂老松惊落半岩花
作者：于石
朝代：宋
体裁：七言绝句

断崖怒涌四时雪，虚壁寒凝六月霜。倚树老僧閒洗钵，碧桃花落涧泉香。
浪吟
作者：于石
朝代：宋

十載驅馳翰墨場，翩翩霞佩高頡頏。
賦窺賈馬搜班揚，詩崇晉漢卑齊梁。
斯文未喪道未亡，欲尋墜緒何茫茫。
蕭騷裋褐凄風霜，匣中蛟龍吼干將。
男兒有志行四方，安用把筆工文章。
掀髯長嘯俛大荒，殘烟落日塵沙黄。
紛紛蟻穴爭侯王，邯鄲一夢炊黄粱。
斷鶴續鳬誰短長，世間萬事俱亡羊。
何如長歌歸故鄉，古松流水遶石床。
濁酒一壺琴一張，卧聽孺子歌滄浪。
浪吟
作者：于石
朝代：宋
体裁：古风

十载驱驰翰墨场，翩翩霞佩高颉颃。赋窥贾马搜班扬，诗崇晋汉卑齐梁。斯文未丧道未亡，欲寻坠绪何茫茫。萧骚裋褐凄风霜，匣中蛟龙吼干将。男儿有志行四方，安用把笔工文章。掀髯长啸俛大荒，残烟落日尘沙黄。纷纷蚁穴争侯王，邯郸一梦炊黄粱。断鹤续凫谁短长，世间万事俱亡羊。何如长歌归故乡，古松流水绕石床。浊酒一壶琴一张，卧听孺子歌《沧浪》。
浪吟
作者：于石
朝代：宋

十载驱驰翰墨场，翩翩霞佩高颉颃。
赋窥贾马搜班扬，诗崇晋汉卑齐梁。
斯文未丧道未亡，欲寻坠绪何茫茫。
萧骚裋褐凄风霜，匣中蛟龙吼干将。
男儿有志行四方，安用把笔工文章。
掀髯长啸俛大荒，残烟落日尘沙黄。
纷纷蚁穴争侯王，邯郸一梦炊黄粱。
断鹤续鳬谁短长，世间万事俱亡羊。
何如长歌归故乡，古松流水遶石床。
浊酒一壶琴一张，卧听孺子歌沧浪。
清明次韵周君会
作者：于石
朝代：宋

可惜韶光过眼明，一分流水二分尘。杜鹃声感客中客，蝴蝶梦飞身外身。一滴清明寒食酒，万家红杏绿杨春。斗鸡走狗非吾事，新火书灯谁共亲。墓祭非经古未闻，年来拜扫隘车尘。谁怜原上千年冢，且醉樽前百岁身。榆火欲燃行客晚，梨花不减故园春。石泉浇醒浮生梦，耿耿孤怀孰与亲。
清明次韵周君会·其一
作者：于石
朝代：宋
体裁：七言律诗

可惜韶光过眼明，一分流水二分尘。杜鹃声感客中客，蝴蝶梦飞身外身。一滴清明寒食酒，万家红杏绿杨春。斗鸡走狗非吾事，新火书灯谁共亲。
清明次韵周君会·其一
作者：于石
朝代：宋

可惜韶光过眼明，一分流水二分尘。
杜鹃声感客中客，蝴蝶梦飞身外身。
一滴清明寒食酒，万家红杏绿杨春。
鬬鷄走狗非吾事，新火书灯谁共亲。
清明次韵周君会·其二
作者：于石
朝代：宋
体裁：七言律诗

墓祭非经古未闻，年来拜扫隘车尘。谁怜原上千年冢，且醉樽前百岁身。榆火欲燃行客晚，梨花不减故园春。石泉浇醒浮生梦，耿耿孤怀孰与亲。
清明次韵赵登
作者：于石
朝代：宋

九十春光半晦明，东郊携手趁新晴。
飘零风絮如行客，冷暖厨烟见世情。
宿雨秋韆花有泪，斜阳古冢草无名。
劝君且尽樽前兴，柳上一声何处鶑。
清明次韵赵登
作者：于石
朝代：宋
体裁：七言律诗

九十春光半晦明，东郊携手趁新晴。飘零风絮如行客，冷煖厨烟见世情。宿雨鞦韆花有泪，斜阳古冢草无名。劝君且尽樽前兴，柳上一声何处莺。
清明次韻周君會·其一
作者：于石
朝代：宋

可惜韶光過眼明，一分流水二分塵。
杜鵑聲感客中客，蝴蝶夢飛身外身。
一滴清明寒食酒，萬家紅杏綠楊春。
鬬鷄走狗非吾事，新火書燈誰共親。
清明次韻周君會·其二
作者：于石
朝代：宋

墓祭非經古未聞，年來拜掃隘車塵。
誰憐原上千年塚，且醉樽前百歲身。
榆火欲燃行客晚，梨花不減故園春。
石泉澆醒浮生夢，耿耿孤懷孰與親。
清明次韻趙登
作者：于石
朝代：宋

九十春光半晦明，東郊携手趁新晴。
飄零風絮如行客，冷煖厨烟見世情。
宿雨鞦韆花有淚，斜陽古塚草無名。
勸君且盡樽前興，柳上一聲何處鶑。
潇江亭
作者：于石
朝代：宋
体裁：七言律诗

背依古塔面层峰，曲曲阑干峻倚空。万屋参差江色外，片帆出没树阴中。五更钟鼓半山月，两岸渔樵一笛风。极目子陵台下路，滔滔惟有水流东。
瀟江亭
作者：于石
朝代：宋

背依古塔面層峰，曲曲闌干峻倚空。
萬屋參差江色外，片帆出沒樹陰中。
五更鐘鼓半山月，兩岸漁樵一笛風。
極目子陵臺下路，滔滔惟有水流東。
琴寥歌
作者：于石
朝代：宋
体裁：古风

壁乎琴兮不弹，心乎道兮忘言。操履霜兮猗兰，忠与孝兮两全。松风兮涧泉，琴无弦兮有弦。青霞兮柯仙，道不传兮有传。
田家妇
作者：于石
朝代：宋

村南村北麦欲枯，桑麻阴阴满路隅。
炊黍田头行饷夫，餠炉未熟儿呱呱。
鸭头长袜短布襦，平生未识铅与朱。
弹筝不用如罗敷，怀金不愿逢秋胡。
眼前富贵何足娱，一身饱暖自有余。
茅檐笑语寒灯孤，夜舂晓织奉舅姑。
田家妇
作者：于石
朝代：宋
体裁：古风

村南村北麦欲枯，桑麻阴阴满路隅。炊黍田头行饷夫，饼炉未熟儿呱呱。鸭头长袜短布襦，平生未识铅与朱。弹筝不用如罗敷，怀金不愿逢秋胡。眼前富贵何足娱，一身饱煖自有馀。茅檐笑语寒灯孤，夜舂晓织奉舅姑。
田家婦
作者：于石
朝代：宋

村南村北麥欲枯，桑麻陰陰滿路隅。
炊黍田頭行餉夫，餠爐未熟兒呱呱。
鴨頭長襪短布襦，平生未識鉛與朱。
彈箏不用如羅敷，懷金不願逢秋胡。
眼前富貴何足娛，一身飽煖自有餘。
茅簷笑語寒燈孤，夜舂曉織奉舅姑。
白杜鵑花
作者：于石
朝代：宋

蜀帝魂銷恨不窮，野花開落倚東風。
吻乾無復枝頭血，幾度啼來染不紅。
白杜鹃花
作者：于石
朝代：宋
体裁：七言绝句

蜀帝魂销恨不穷，野花开落倚东风。吻乾无复枝头血，几度啼来染不红。
白杜鹃花
作者：于石
朝代：宋

蜀帝魂销恨不穷，野花开落倚东风。
吻干无復枝头血，几度啼来染不红。
白沙昭利庙
作者：于石
朝代：宋
体裁：七言律诗

百战收功老故山，寒溪怒涌白沙泉。云台不与四七将，庙食何传千万年。香冷谁能燃汉火，水流空自溉吴田。愚民不识前朝事，浪说神能驾铁船。
白沙昭利廟
作者：于石
朝代：宋

百戰收功老故山，寒溪怒湧白沙泉。
雲臺不與四七將，廟食何傳千萬年。
香冷誰能燃漢火，水流空自溉吳田。
愚民不識前朝事，浪說神能駕鐵船。
示衢子
作者：于石
朝代：宋

我学三十年，巧不能胜拙。
汝年今弱冠，慎勿虚岁月。
何必千里师，而后可受业。
何必万卷书，而后称博洽。
读书贵有用，岂徒资笔舌。
立身一弗谨，万事皆瓦裂。
蔬肉同一饱，自可甘薇蕨。
布帛同一暖，何必轻裋褐。
贫贱士之常，纷华安足悦。
晴窗明几砚，夜灯耿风雪。
汝今其勉旃，经史须涉猎。
顾我何足学，当学古贤哲。
示衢子
作者：于石
朝代：宋
体裁：古风

我学三十年，巧不能胜拙。汝年今弱冠，慎勿虚岁月。何必千里师，而后可受业。何必万卷书，而后称博洽。读书贵有用，岂徒资笔舌。立身一弗谨，万事皆瓦裂。蔬肉同一饱，自可甘薇蕨。布帛同一煖，何必轻裋褐。贫贱士之常，纷华安足悦。晴窗明几砚，夜灯耿风雪。汝今其勉旃，经史须涉猎。顾我何足学，当学古贤哲。
示衢子
作者：于石
朝代：宋

我學三十年，巧不能勝拙。
汝年今弱冠，慎勿虛歲月。
何必千里師，而後可受業。
何必萬卷書，而後稱博洽。
讀書貴有用，豈徒資筆舌。
立身一弗謹，萬事皆瓦裂。
蔬肉同一飽，自可甘薇蕨。
布帛同一煖，何必輕裋褐。
貧賤士之常，紛華安足悅。
晴窗明几硯，夜燈耿風雪。
汝今其勉旃，經史須涉獵。
顧我何足學，當學古賢哲。
祈雨
作者：于石
朝代：宋
体裁：古风

六月不雨至七月，草木脆乾石欲裂。方士画符如画鸦，呵叱风伯鞭雷车。九天云垂海水立，骄阳化为雨三日。万口竞誇方士灵，彼亦自谓吾符神。谁知水旱皆天数，贪天之功天所恶。吾心修德可弭灾，大抵雨从心上来。桑林自责天乃雨，岂在区区用方士。
祈雨
作者：于石
朝代：宋

六月不雨至七月，草木脆乾石欲裂。
方士畫符如畫鴉，呵叱風伯鞭雷車。
九天雲垂海水立，驕陽化爲雨三日。
萬口競誇方士靈，彼亦自謂吾符神。
誰知水旱皆天數，貪天之功天所惡。
吾心修德可弭災，大抵雨從心上來。
桑林自責天乃雨，豈在區區用方士。
祈雨
作者：于石
朝代：宋

六月不雨至七月，草木脆干石欲裂。
方士画符如画鸦，呵叱风伯鞭雷车。
九天云垂海水立，骄阳化为雨三日。
万口竞夸方士灵，彼亦自谓吾符神。
谁知水旱皆天数，贪天之功天所恶。
吾心修德可弭灾，大抵雨从心上来。
桑林自责天乃雨，岂在区区用方士。
祢衡
作者：于石
朝代：宋
体裁：七言绝句

怀中漫刺欲何之，四海交游只两儿。不死曹瞒死黄祖，杀身何补汉兴衰。
禰衡
作者：于石
朝代：宋

懷中漫刺欲何之，四海交游只兩兒。
不死曹瞞死黄祖，殺身何補漢興衰。
秉国池亭
作者：于石
朝代：宋
体裁：七言律诗

曲曲阑干面面棂，红尘飞不到斯亭。避人幽鸟入深竹，恋钓游鱼弄翠萍。天阔倒涵秋水碧，墙低不碍远山青。翛然独占闲中趣，一枕荷风午睡醒。
秉国池亭
作者：于石
朝代：宋

曲曲阑干面面櫺，红尘飞不到斯亭。
避人幽鸟入深竹，恋钓游鱼弄翠萍。
天阔倒涵秋水碧，墙低不碍远山青。
翛然独占闲中趣，一枕荷风午睡醒。
秉國池亭
作者：于石
朝代：宋

曲曲闌干面面櫺，紅塵飛不到斯亭。
避人幽鳥入深竹，戀釣游魚弄翠萍。
天闊倒涵秋水碧，牆低不礙遠山青。
翛然獨占閑中趣，一枕荷風午睡醒。
秋思
作者：于石
朝代：宋

远水遥天起断鸿，秋光冷淡客情浓。一川疏雨平沙牧，半树斜阳隔坞舂。落叶轻于流俗态，寒花羞作少年容。凭高不碍乾坤眼，兴入晴岚第几重。草堂何必仿卢鸿，水色苍茫山色浓。待月轩窗留客话，隔篱灯火起邻舂。虫鸣终夕如相语，燕去知时不苟容。一片吟情渺何许，西风吹入乱云重。
秋思·其一
作者：于石
朝代：宋
体裁：七言律诗

远水遥天起断鸿，秋光冷淡客情浓。一川疏雨平沙牧，半树斜阳隔坞舂。落叶轻于流俗态，寒花羞作少年容。凭高不碍乾坤眼，兴入晴岚第几重。
秋思·其一
作者：于石
朝代：宋

远水遥天起断鸿，秋光冷淡客情浓。
一川疏雨平沙牧，半树斜阳隔坞舂。
落叶轻于流俗态，寒花羞作少年容。
凭高不碍干坤眼，兴入晴岚第几重。
秋思·其一
作者：于石
朝代：宋

遠水遥天起斷鴻，秋光冷淡客情濃。
一川疏雨平沙牧，半樹斜陽隔塢舂。
落葉輕於流俗態，寒花羞作少年容。
憑高不礙乾坤眼，興入晴嵐第幾重。
秋思·其二
作者：于石
朝代：宋
体裁：七言律诗

草堂何必仿卢鸿，水色苍茫山色浓。待月轩窗留客话，隔篱灯火起邻舂。虫鸣终夕如相语，燕去知时不苟容。一片吟情渺何许，西风吹入乱云重。
秋思·其二
作者：于石
朝代：宋

草堂何必倣盧鴻，水色蒼茫山色濃。
待月軒窗留客話，隔籬燈火起鄰舂。
蟲鳴終夕如相語，燕去知時不苟容。
一片吟情渺何許，西風吹入亂雲重。
端午次韵和徐改之
作者：于石
朝代：宋

榴花灼烁露初乾，乍试香罗怯晓寒。自古独醒多见忌，与君一醉笑相看。无邪安用艾悬户，徇俗聊将黍饤盘。千载沉湘呼不起，至今遗恨楚江干。涛头洒泪眼难乾，鱼腹沉冤骨未寒。楚些一章招莫返，曹碑八字好难看。水流不尽湘江恨，俗奠空陈蘋藻盘。我亦逢时增感慨，凛然忠孝孰能干。
端午次韵和徐改之·其一
作者：于石
朝代：宋
体裁：七言律诗

榴花灼烁露初乾，乍试香罗怯晓寒。自古独醒多见忌，与君一醉笑相看。无邪安用艾悬户，徇俗聊将黍饤盘。千载沉湘呼不起，至今遗恨楚江干。
端午次韵和徐改之·其一
作者：于石
朝代：宋

榴花灼烁露初干，乍试香罗怯晓寒。
自古独醒多见忌，与君一醉笑相看。
无邪安用艾悬户，徇俗聊将黍饤盘。
千载沉湘呼不起，至今遗恨楚江干。
端午次韵和徐改之·其二
作者：于石
朝代：宋
体裁：七言律诗

涛头洒泪眼难乾，鱼腹沉冤骨未寒。楚些一章招莫返，曹碑八字好难看。水流不尽湘江恨，俗奠空陈蘋藻盘。我亦逢时增感慨，凛然忠孝孰能干。
端午次韵和徐改之·其二
作者：于石
朝代：宋

涛头洒泪眼难干，鱼腹沉冤骨未寒。
楚些一章招莫返，曹碑八字好难看。
水流不尽湘江恨，俗奠空陈苹藻盘。
我亦逢时增感慨，凛然忠孝孰能干。
端午次韻和徐改之·其一
作者：于石
朝代：宋

榴花灼爍露初乾，乍試香羅怯曉寒。
自古獨醒多見忌，與君一醉笑相看。
無邪安用艾懸戶，徇俗聊將黍飣盤。
千載沉湘呼不起，至今遺恨楚江干。
端午次韻和徐改之·其二
作者：于石
朝代：宋

濤頭洒淚眼難乾，魚腹沉冤骨未寒。
楚些一章招莫返，曹碑八字好難看。
水流不盡湘江恨，俗奠空陳蘋藻盤。
我亦逢時增感慨，凜然忠孝孰能干。
答吳子真
作者：于石
朝代：宋

子居金華山之東，我居金華山之西。
東西相望二百里，半面未識心相知。
扳條採榮遠莫致，夢中往往或見之。
子持一卷易，我携一篇詩。
此詩此易世不識，與子共作千年期。
前乎千載事已矣，後乎千載誰是非。
握手論心語未了，松風萬壑寒生衣。
山深夢斷不可覓，落花耿耿寒梅枝。
起視金華萬山頂，惟有白雲來去飛。
答吴子真
作者：于石
朝代：宋
体裁：古风

子居金华山之东，我居金华山之西。东西相望二百里，半面未识心相知。扳条采荣远莫致，梦中往往或见之。子持一卷易，我携一篇诗。此诗此易世不识，与子共作千年期。前乎千载事已矣，后乎千载谁是非。握手论心语未了，松风万壑寒生衣。山深梦断不可觅，落花耿耿寒梅枝。起视金华万山顶，惟有白云来去飞。
答諸公遊山作
作者：于石
朝代：宋

金華山巔一揮手，俯視塵寰仰星斗。
閑雲滿地白鶴飛，積雪暗天蒼兕吼。
北山周回七百里，名著洞天非不久。
世人未識山中樂，問我山中何所有。
舊傳叱石化羊眠，亦有耕田驅鹿走。
大士浴缾今尚在，孝標書堂誰與守。
翩然東訪赤松子，何須辟穀能延壽。
出門一笑天地寬，齪齪徒爲兒女醜。
君不見東坡遊赤壁，東望武昌西夏口。
江山風月兩依然，誰能與客携魚酒。
答諸友
作者：于石
朝代：宋

之子詞場無敵手，騎麟翳鳳集北斗。
藉藉人間月旦評，滔滔筆下風濤吼。
方摶扶摇九萬里，可速則速久則久。
文章何止擬相如，政事亦堪脩冉有。
回首落日烟塵昏，滿眼風寒沙石走。
老天應未喪斯文，君子固宜知所守。
刀以銛而缺，硯以鈍而壽。
名高多謗毀，女妒無妍醜。
乃知明哲可保身，安用嚅唲浪開口。
悠然一笑對南山，壁上有琴樽有酒。
答诸公游山作
作者：于石
朝代：宋

金华山巅一挥手，俯视尘寰仰星斗。
闲云满地白鹤飞，积雪暗天苍兕吼。
北山周回七百里，名着洞天非不久。
世人未识山中乐，问我山中何所有。
旧传叱石化羊眠，亦有耕田驱鹿走。
大士浴缾今尚在，孝标书堂谁与守。
翩然东访赤松子，何须辟谷能延寿。
出门一笑天地宽，龊龊徒为儿女丑。
君不见东坡游赤壁，东望武昌西夏口。
江山风月两依然，谁能与客携鱼酒。
答诸公游山作
作者：于石
朝代：宋
体裁：古风

金华山巅一挥手，俯视尘寰仰星斗。闲云满地白鹤飞，积雪暗天苍兕吼。北山周回七百里，名著洞天非不久。世人未识山中乐，问我山中何所有。旧传叱石化羊眠，亦有耕田驱鹿走。大士浴瓶今尚在，孝标书堂谁与守。翩然东访赤松子，何须辟谷能延寿。出门一笑天地宽，龊龊徒为儿女丑。君不见东坡游赤壁，东望武昌西夏口。江山风月两依然，谁能与客携鱼酒。
答诸友
作者：于石
朝代：宋

之子词场无敌手，骑麟翳凤集北斗。
藉藉人间月旦评，滔滔笔下风涛吼。
方抟扶摇九万里，可速则速久则久。
文章何止拟相如，政事亦堪修冉有。
回首落日烟尘昏，满眼风寒沙石走。
老天应未丧斯文，君子固宜知所守。
刀以铦而缺，砚以钝而寿。
名高多谤毁，女妒无妍丑。
乃知明哲可保身，安用嚅唲浪开口。
悠然一笑对南山，壁上有琴樽有酒。
答诸友
作者：于石
朝代：宋
体裁：古风

之子词场无敌手，骑麟翳凤集北斗。藉藉人间月旦评，滔滔笔下风涛吼。方抟扶摇九万里，可速则速久则久。文章何止拟相如，政事亦堪脩冉有。回首落日烟尘昏，满眼风寒沙石走。老天应未丧斯文，君子固宜知所守。刀以铦而缺，砚以钝而寿。名高多谤毁，女妒无妍丑。乃知明哲可保身，安用嚅唲浪开口。悠然一笑对南山，壁上有琴樽有酒。
紫薇岩
作者：于石
朝代：宋
体裁：七言绝句

灵岩旧是先生宅，拈笔新题郡守名。月落空山人语寂，涧泉犹作读书声。
紫薇岩
作者：于石
朝代：宋

靈岩舊是先生宅，拈筆新題郡守名。
月落空山人語寂，澗泉猶作讀書聲。
紫薇翁歌
作者：于石
朝代：宋
体裁：古风

一掬之泉，可湘可沿。一拳之石，可漱可眠。其动也以天。万壑之风，不琴而弦。两山之云，不炉而烟。其静也以天。前钟后鼎，左瓢右箪。何荣何辱，孰愚孰贤，先生笑而不言。
續金銅仙人辭漢歌
作者：于石
朝代：宋

漢皇銳意求神仙，神仙之效何茫然。
蓬萊弱水不可到，且立宮中承露盤。
饑餐玉屑不堪飽，誰謂有方能却老。
人生修短數在天，多慾未必能延年。
秋風吹老茂陵樹，年年空滴金莖露。
建章宮闕隨烟塵，塊然屹立惟銅人。
宮官西來果何意，一朝辭漢將歸魏。
吁嗟銅人如有知，口不能言惟淚垂。
自從曹氏盜神器，父子相傳已三世。
漢宮故物無一存，汝獨猶能感舊恩。
凄然照影臨渭水，一折銅人扶不起。
寧爲棄物委道傍，不忍漂泊離故鄉。
迢迢東望洛城路，回首長安愁日暮。
長安繁華非昔時，洛陽寥落誰復悲。
漢魏興亡何日了，長見銅人卧秋草。
续金铜仙人辞汉歌
作者：于石
朝代：宋

汉皇锐意求神仙，神仙之效何茫然。
蓬莱弱水不可到，且立宫中承露盘。
饥餐玉屑不堪饱，谁谓有方能却老。
人生修短数在天，多慾未必能延年。
秋风吹老茂陵树，年年空滴金茎露。
建章宫阙随烟尘，块然屹立惟铜人。
宫官西来果何意，一朝辞汉将归魏。
吁嗟铜人如有知，口不能言惟泪垂。
自从曹氏盗神器，父子相传已三世。
汉宫故物无一存，汝独犹能感旧恩。
凄然照影临渭水，一折铜人扶不起。
宁为弃物委道傍，不忍漂泊离故乡。
迢迢东望洛城路，回首长安愁日暮。
长安繁华非昔时，洛阳寥落谁復悲。
汉魏兴亡何日了，长见铜人卧秋草。
续金铜仙人辞汉歌
作者：于石
朝代：宋
体裁：古风

汉皇锐意求神仙，神仙之效何茫然。蓬莱弱水不可到，且立宫中承露盘。饥餐玉屑不堪饱，谁谓有方能却老。人生修短数在天，多欲未必能延年。秋风吹老茂陵树，年年空滴金茎露。建章宫阙随烟尘，块然屹立惟铜人。宫官西来果何意，一朝辞汉将归魏。吁嗟铜人如有知，口不能言惟泪垂。自从曹氏盗神器，父子相传已三世。汉宫故物无一存，汝独犹能感旧恩。凄然照影临渭水，一折铜人扶不起。宁为弃物委道傍，不忍漂泊离故乡。迢迢东望洛城路，回首长安愁日暮。长安繁华非昔时，洛阳寥落谁复悲。汉魏兴亡何日了，长见铜人卧秋草。
美人一章寄徐秉国
作者：于石
朝代：宋
体裁：古风

有美人兮天一方，弭绛节兮撷琼芳。瑶环瑜珥锵琳琅，修竹萧萧翠袖长。芝宫芙馆椒为堂，青琐窗户白玉床。一笑满酌天瓢浆，簸弄骊龙明月光。欲往从之路茫茫，爱而不见空彷徨。安得骑麟鞭凤凰，飞霞翩翩高颉颃。白云缥缈遥相望，凭谁寄取双琼珰。
美人一章寄徐秉國
作者：于石
朝代：宋

有美人兮天一方，弭絳節兮擷瓊芳。
瑶環瑜珥鏘琳琅，修竹蕭蕭翠袖長。
芝宮芙館椒爲堂，青瑣窗戶白玉床。
一笑滿酌天瓢漿，簸弄驪龍明月光。
欲往從之路茫茫，愛而不見空彷徨。
安得騎麟鞭鳳凰，飛霞翩翩高頡頏。
白雲縹緲遥相望，憑誰寄取雙瓊璫。
自笑
作者：于石
朝代：宋
体裁：七言律诗

归来更读十年书，自笑今吾即故吾。栗里溪山晋处士，桐江风月汉狂奴。种梅添得诗多少，爱菊何拘酒有无。随分生涯聊尔耳，门前应免吏催租。
自笑
作者：于石
朝代：宋

歸來更讀十年書，自笑今吾即故吾。
栗里溪山晉處士，桐江風月漢狂奴。
種梅添得詩多少，愛菊何拘酒有無。
隨分生涯聊爾耳，門前應免吏催租。
自述
作者：于石
朝代：宋
体裁：七言律诗

大儿不学小儿痴，四十头颅已可知。道胜自然贫亦乐，气充不与貌俱衰。三杯徐邈圣贤酒，一卷渊明甲子诗。满眼世情从厚薄，此心当与古人期。
自述
作者：于石
朝代：宋

大兒不學小兒癡，四十頭顱已可知。
道勝自然貧亦樂，氣充不與貌俱衰。
三杯徐邈聖賢酒，一卷淵明甲子詩。
滿眼世情從厚薄，此心當與古人期。
薄薄酒
作者：于石
朝代：宋

薄薄酒，可尽欢。
粗粗布，可御寒。
丑妇不与人争妍。
西园公卿百万钱，何如江湖散人秋风一钓船。
万骑出塞铭燕然，何如馿背长吟灞桥风雪天。
张灯夜宴，不如濯足早眠。
高谈雄辩，不如静坐忘言。
八珍犀筯，不如一饱苜蓿盘。
高车驷马，不如杖屦行花边。
一身自适心乃安，人生谁能满百年。
富贵蚁穴一梦觉，利名蜗角两触蛮。
得之何荣失何辱，万物飘忽风中烟。
不如眼前一杯酒，凭高舒啸天地宽。
薄薄酒
作者：于石
朝代：宋
体裁：古风

薄薄酒，可尽欢。粗粗布，可御寒。丑妇不与人争妍。西园公卿百万钱，何如江湖散人秋风一钓船。万骑出塞铭燕然，何如驴背长吟灞桥风雪天。张灯夜宴，不如濯足早眠。高谈雄辩，不如静坐忘言。八珍犀箸，不如一饱苜蓿盘。高车驷马，不如杖屦行花边。一身自适心乃安，人生谁能满百年。富贵蚁穴一梦觉，利名蜗角两触蛮。得之何荣失何辱，万物飘忽风中烟。不如眼前一杯酒，凭高舒啸天地宽。
薄薄酒
作者：于石
朝代：宋

薄薄酒，可盡歡。
粗粗布，可御寒。
醜婦不與人爭妍。
西園公卿百萬錢，何如江湖散人秋風一釣船。
萬騎出塞銘燕然，何如馿背長吟灞橋風雪天。
張燈夜宴，不如濯足早眠。
高談雄辯，不如靜坐忘言。
八珍犀筯，不如一飽苜蓿盤。
高車駟馬，不如杖屨行花邊。
一身自適心乃安，人生誰能滿百年。
富貴蟻穴一夢覺，利名蝸角兩觸蠻。
得之何榮失何辱，萬物飄忽風中烟。
不如眼前一杯酒，憑高舒嘯天地寬。
蝉
作者：于石
朝代：宋
体裁：古风

斜阳挂庭树，有蝉鸣树颠。无端聒人耳，惊我闲窗眠。吾观动物中，至清莫如蝉。翩然蜕污浊，饱餐风露寒。此外一无求，何苦浪喧喧。口给祇屡憎，不如且忘言。
蟬
作者：于石
朝代：宋

斜陽掛庭樹，有蟬鳴樹顛。
無端聒人耳，驚我閑窗眠。
吾觀動物中，至清莫如蟬。
翩然蛻污濁，飽餐風露寒。
此外一無求，何苦浪喧喧。
口給祇屢憎，不如且忘言。
西岩寺
作者：于石
朝代：宋
体裁：七言绝句

丹崖翠壁数千尺，绝顶僧房三四间。老树倚岩岩倚屋，白云飞去又飞还。
西岩寺
作者：于石
朝代：宋

丹崖翠壁數千尺，絕頂僧房三四間。
老樹倚岩岩倚屋，白雲飛去又飛還。
西湖
作者：于石
朝代：宋

西湖勝概甲東南，滿眼繁華今幾年。
鐘鼓相聞南北寺，笙歌不斷往來船。
山圍花柳春風地，水浸樓臺夜月天。
士女只知遊賞樂，誰能軫念及三邊。
西湖
作者：于石
朝代：宋
体裁：七言律诗

西湖胜概甲东南，满眼繁华今几年。钟鼓相闻南北寺，笙歌不断往来船。山围花柳春风地，水浸楼台夜月天。士女只知游赏乐，谁能轸念及三边。
西湖荷花有感
作者：于石
朝代：宋
体裁：古风

我昔扁舟泛湖去，四望荷花浩无数。谁家画舫倚红妆，笑声迥入花深处。笙歌凄咽水云寒，花色似嫌脂粉污。夜深人静月明中，方识荷花有真趣。水天倒浸碧琉璃，净质芳姿澹相顾。亭亭翠盖拥群仙，轻风微颤凌波步。酒晕潮红浅渥唇，肤如凝脂腰束素。一捻香骨薄裁冰，半破芳心娇泣露。湖光花气满衣襟，月落波寒浸香雾。恍然人在蕊珠宫，便欲移家临水住。回首落日低黄尘，十年不到湖山路。花开花落几秋风，湖上青山自如故。
西湖荷花有感
作者：于石
朝代：宋

我昔扁舟泛湖去，四望荷花浩无数。
谁家画舫倚红妆，笑声逈入花深处。
笙歌凄咽水云寒，花色似嫌脂粉污。
夜深人静月明中，方识荷花有真趣。
水天倒浸碧琉璃，净质芳姿澹相顾。
亭亭翠盖拥群仙，轻风微颤凌波步。
酒晕潮红浅渥唇，肤如凝脂腰束素。
一捻香骨薄裁冰，半破芳心娇泣露。
湖光花气满衣襟，月落波寒浸香雾。
恍然人在蕊珠宫，便欲移家临水住。
回首落日低黄尘，十年不到湖山路。
花开花落几秋风，湖上青山自如故。
西湖荷花有感
作者：于石
朝代：宋

我昔扁舟泛湖去，四望荷花浩无数。
谁家画舫倚红妆，笑声逈入花深处。
笙歌凄咽水云寒，花色似嫌脂粉污。
夜深人静月明中，方识荷花有真趣。
水天倒浸碧琉璃，凈质芳姿澹相顾。
亭亭翠盖拥羣仙，轻风微颤凌波步。
酒晕潮红浅渥唇，肤如凝脂腰束素。
一捻香骨薄裁冰，半破芳心娇泣露。
湖光花气满衣襟，月落波寒浸香雾。
恍然人在蕊珠宫，便欲移家临水住。
回首落日低黄尘，十年不到湖山路。
花开花落几秋风，湖上青山自如故。
西湖荷花有感
作者：于石
朝代：宋

我昔扁舟泛湖去，四望荷花浩無數。
誰家畫舫倚紅妝，笑聲逈入花深處。
笙歌凄咽水雲寒，花色似嫌脂粉污。
夜深人靜月明中，方識荷花有真趣。
水天倒浸碧琉璃，凈質芳姿澹相顧。
亭亭翠蓋擁羣仙，輕風微顫凌波步。
酒暈潮紅淺渥唇，膚如凝脂腰束素。
一捻香骨薄裁冰，半破芳心嬌泣露。
湖光花氣滿衣襟，月落波寒浸香霧。
恍然人在蕊珠宮，便欲移家臨水住。
回首落日低黄塵，十年不到湖山路。
花開花落幾秋風，湖上青山自如故。
訪葉靈淵
作者：于石
朝代：宋

細路如蛇盤，山根復山巔。
振衣上千仞，頓覺天地寬。
四山朗開豁，斜陽淡平川。
溪淺不可舟，橋斷衣可搴。
依依桑柘村，翳翳井里烟。
老翁古柳樞，扶杖白垂肩。
問途入深巷，蒲柳隠敗垣。
忽得幽人居，一室靜且安。
中有插架書，外有負郭田。
種秫可釀酒，枕書時醉眠。
自言居家好，笑我行路難。
欲分清溪尾，著我屋數椽。
踏月兩相過，亦足陶情歡。
子雖愛我厚，我亦愧子言。
天涯倦遊客，豈不懷故山。
抱薪煮白石，岸巾曝晴簷。
興來或杖履，松陰弄潺湲。
如此豈不樂，胡爲復盤桓。
泠然御風去，月暮孤雲寒。
許劭
作者：于石
朝代：宋

四海同推月旦評，是非公論至今存。
老瞞敢肆奸雄志，未必不因公一言。
讀史·其一
作者：于石
朝代：宋

厥初開闢浩難名，帝降而王緒可尋。
百代相因三代禮，七絃何似五絃琴。
時逢否泰有消長，道在乾坤無古今。
所以孟軻生戰國，欲承三聖正人心。
讀史·其七
作者：于石
朝代：宋

志士匡君貴善謀，古來直筆有春秋。
孔明扶漢何吞蜀，仁傑興唐乃死周。
成敗由人天不管，功名遺恨水空流。
柬之未相姜維將，二子寧無身後憂。
讀史·其三
作者：于石
朝代：宋

秦亡四海角羣雄，三尺胡然起沛豐。
首錄酇侯忘紀信，不誅項伯戮丁公。
親而寡助寧非叛，國爾忘身始是忠。
賞罰於斯庸未當，終然擊柱或爭功。
讀史·其二
作者：于石
朝代：宋

世以燔經咎李斯，斯文興喪豈關渠。
楚人未烈咸陽火，秦府猶存博士書。
吾道不隨灰燼冷，殘烟空鎖帝王居。
獨嗟先入收圖籍，刀筆區區計亦疏。
讀史·其五
作者：于石
朝代：宋

今來古往一封疆，虎鬬龍爭幾帝王。
百二山河秦地險，八千子弟楚天亡。
朝廷有道自多助，仁義行師豈恃强。
往事廢興何處問，寒烟衰草滿斜陽。
讀史·其六
作者：于石
朝代：宋

莫言世事祇如棋，千載是非人共知。
吾道廢興時否泰，人才進退國安危。
詩書未火秦猶在，黨錮無鉤漢亦衰。
覆轍相尋多不悟，撫編太息此何時。
讀史·其四
作者：于石
朝代：宋

漢楚興亡事已休，至今堪嘆亦堪羞。
鄭君不肯更名籍，項伯胡爲賜姓劉。
寡助固知親亦叛，孤忠忍以主爲讎。
人臣貴在明大義，勿爲身謀爲國謀。
讀明妃引
作者：于石
朝代：宋

周求莘女終亡紂，越獻西施竟滅吳。
馬上琵琶徒自恨，不思强漢弱匈奴。
许劭
作者：于石
朝代：宋
体裁：七言绝句

四海同推月旦评，是非公论至今存。老瞒敢肆奸雄志，未必不因公一言。
访叶灵渊
作者：于石
朝代：宋
体裁：古风

细路如蛇盘，山根复山巅。振衣上千仞，顿觉天地宽。四山朗开豁，斜阳淡平川。溪浅不可舟，桥断衣可搴。依依桑柘村，翳翳井里烟。老翁古柳枢，扶杖白垂肩。问途入深巷，蒲柳隐败垣。忽得幽人居，一室静且安。中有插架书，外有负郭田。种秫可酿酒，枕书时醉眠。自言居家好，笑我行路难。欲分清溪尾，著我屋数椽。踏月两相过，亦足陶情欢。子虽爱我厚，我亦愧子言。天涯倦游客，岂不怀故山。抱薪煮白石，岸巾曝晴檐。兴来或杖履，松阴弄潺湲。如此岂不乐，胡为复盘桓。泠然御风去，月暮孤云寒。
访叶灵渊
作者：于石
朝代：宋

细路如蛇盘，山根復山巅。
振衣上千仞，顿觉天地宽。
四山朗开豁，斜阳淡平川。
溪浅不可舟，桥断衣可搴。
依依桑柘村，翳翳井里烟。
老翁古柳枢，扶杖白垂肩。
问途入深巷，蒲柳隠败垣。
忽得幽人居，一室静且安。
中有插架书，外有负郭田。
种秫可酿酒，枕书时醉眠。
自言居家好，笑我行路难。
欲分清溪尾，着我屋数椽。
踏月两相过，亦足陶情欢。
子虽爱我厚，我亦愧子言。
天涯倦游客，岂不怀故山。
抱薪煮白石，岸巾曝晴檐。
兴来或杖履，松阴弄潺湲。
如此岂不乐，胡为復盘桓。
泠然御风去，月暮孤云寒。
读史
作者：于石
朝代：宋

厥初开辟浩难名，帝降而王绪可寻。百代相因三代礼，七弦何似五弦琴。时逢否泰有消长，道在乾坤无古今。所以孟轲生战国，欲承三圣正人心。世以燔经咎李斯，斯文兴丧岂关渠。楚人未烈咸阳火，秦府犹存博士书。吾道不随灰烬冷，残烟空锁帝王居。独嗟先入收图籍，刀笔区区计亦疏。秦亡四海角群雄，三尺胡然起沛丰。首录酂侯忘纪信，不诛项伯戮丁公。亲而寡助宁非叛，国尔忘身始是忠。赏罚于斯庸未当，终然击柱或争功。汉楚兴亡事已休，至今堪叹亦堪羞。郑君不肯更名籍，项伯胡为赐姓刘。寡助固知亲亦叛，孤忠忍以主为雠。人臣贵在明大义，勿为身谋为国谋。今来古往一封疆，虎斗龙争几帝王。百二山河秦地险，八千子弟楚天亡。朝廷有道自多助，仁义行师岂恃强。往事废兴何处问，寒烟衰草满斜阳。莫言世事祇如棋，千载是非人共知。吾道废兴时否泰，人才进退国安危。诗书未火秦犹在，党锢无钩汉亦衰。覆辙相寻多不悟，抚编太息此何时。志士匡君贵善谋，古来直笔有春秋。孔明扶汉何吞蜀，仁杰兴唐乃死周。成败由人天不管，功名遗恨水空流。柬之未相姜维将，二子宁无身后忧。
读史·其一
作者：于石
朝代：宋
体裁：七言律诗

厥初开辟浩难名，帝降而王绪可寻。百代相因三代礼，七弦何似五弦琴。时逢否泰有消长，道在乾坤无古今。所以孟轲生战国，欲承三圣正人心。
读史·其一
作者：于石
朝代：宋

厥初开闢浩难名，帝降而王绪可寻。
百代相因三代礼，七絃何似五絃琴。
时逢否泰有消长，道在干坤无古今。
所以孟轲生战国，欲承三圣正人心。
读史·其七
作者：于石
朝代：宋
体裁：七言律诗

志士匡君贵善谋，古来直笔有春秋。孔明扶汉何吞蜀，仁杰兴唐乃死周。成败由人天不管，功名遗恨水空流。柬之未相姜维将，二子宁无身后忧。
读史·其三
作者：于石
朝代：宋

秦亡四海角羣雄，三尺胡然起沛丰。
首录酇侯忘纪信，不诛项伯戮丁公。
亲而寡助宁非叛，国尔忘身始是忠。
赏罚于斯庸未当，终然击柱或争功。
读史·其三
作者：于石
朝代：宋
体裁：七言律诗

秦亡四海角群雄，三尺胡然起沛丰。首录酂侯忘纪信，不诛项伯戮丁公。亲而寡助宁非叛，国尔忘身始是忠。赏罚于斯庸未当，终然击柱或争功。
读史·其二
作者：于石
朝代：宋
体裁：七言律诗

世以燔经咎李斯，斯文兴丧岂关渠。楚人未烈咸阳火，秦府犹存博士书。吾道不随灰烬冷，残烟空锁帝王居。独嗟先入收图籍，刀笔区区计亦疏。
读史·其五
作者：于石
朝代：宋
体裁：七言律诗

今来古往一封疆，虎斗龙争几帝王。百二山河秦地险，八千子弟楚天亡。朝廷有道自多助，仁义行师岂恃强。往事废兴何处问，寒烟衰草满斜阳。
读史·其五
作者：于石
朝代：宋

今来古往一封疆，虎鬬龙争几帝王。
百二山河秦地险，八千子弟楚天亡。
朝廷有道自多助，仁义行师岂恃强。
往事废兴何处问，寒烟衰草满斜阳。
读史·其六
作者：于石
朝代：宋
体裁：七言律诗

莫言世事祇如棋，千载是非人共知。吾道废兴时否泰，人才进退国安危。诗书未火秦犹在，党锢无钩汉亦衰。覆辙相寻多不悟，抚编太息此何时。
读史·其四
作者：于石
朝代：宋
体裁：七言律诗

汉楚兴亡事已休，至今堪叹亦堪羞。郑君不肯更名籍，项伯胡为赐姓刘。寡助固知亲亦叛，孤忠忍以主为雠。人臣贵在明大义，勿为身谋为国谋。
读史·其四
作者：于石
朝代：宋

汉楚兴亡事已休，至今堪嘆亦堪羞。
郑君不肯更名籍，项伯胡为赐姓刘。
寡助固知亲亦叛，孤忠忍以主为雠。
人臣贵在明大义，勿为身谋为国谋。
读明妃引
作者：于石
朝代：宋
体裁：七言绝句

周求莘女终亡纣，越献西施竟灭吴。马上琵琶徒自恨，不思强汉弱匈奴。
贈姚星士
作者：于石
朝代：宋

姚生年來如我貧，瀾翻口舌談星辰。
凄風落日低黄塵，客路相逢眼爲青。
草鞋生翼杖生鱗，一笑索我詩贈行。
我詩何足爲重輕，歷象妙處須推尋。
相國之生孕昴精，客星動摇歸富春。
天不祚漢星墜營，泰階或坼中台星。
大抵人事關天文，試算天下英雄今幾人。
贈張君玉
作者：于石
朝代：宋

閉門十日雨，蕭然抱孤琴。
之子從何來，踏雨叩我門。
對床話達曉，山窗耿青燈。
挽衣不可留，何以贈子行。
問子此何時，瞇目凄黄塵。
四海非不寬，可語今幾人。
瀟瀟風雨中，奔走欲何營。
願子重自愛，堂有白髪親。
贈星命松坡
作者：于石
朝代：宋

昌黎之生月南斗，牛奮其角箕張口。
坡翁宿直斗牛箕，自謂文似昌黎叟。
顧予命亦坐磨蝎，碌碌浪隨二公後。
文章學問愧前修，有口但知能飲酒。
松坡磊落湖海人，爲我掉舌談星辰。
蛟龍蟠屈終變化，君子憂道寧憂貧。
夜半狂吟踏破甕，結柳爲車窮莫送。
掀髯一笑問松坡，文如二子今何用。
贈王法官
作者：于石
朝代：宋

石作人言豕人立，或嘯其梁闞其室。
道人叱咤鞭雷公，馭風騎氣行虛空。
赤手縛鬼如縛虎，畫地爲牢通鬼語。
登壇攝將如有神，問其姓字皆忠臣。
生不求生以害仁，死猶赫赫濯厥靈。
百鬼啖盡何足恤，吾獨因之三太息。
關雲長，張睢陽，凜然大節死不屈，至今日月猶爭光。
荆州一失不復得，江淮保障誰之力。
欲爲漢唐開太平，老天胡不留斯人。
赠姚星士
作者：于石
朝代：宋
体裁：古风

姚生年来如我贫，澜翻口舌谈星辰。凄风落日低黄尘，客路相逢眼为青。草鞋生翼杖生鳞，一笑索我诗赠行。我诗何足为重轻，历象妙处须推寻。相国之生孕昴精，客星动摇归富春。天不祚汉星坠营，泰阶或坼中台星。大抵人事关天文，试算天下英雄今几人。
赠张君玉
作者：于石
朝代：宋
体裁：古风

闭门十日雨，萧然抱孤琴。之子从何来，踏雨叩我门。对床话达晓，山窗耿青灯。挽衣不可留，何以赠子行。问子此何时，眯目凄黄尘。四海非不宽，可语今几人。潇潇风雨中，奔走欲何营。愿子重自爱，堂有白发亲。
赠张君玉
作者：于石
朝代：宋

闭门十日雨，萧然抱孤琴。
之子从何来，踏雨叩我门。
对床话达晓，山窗耿青灯。
挽衣不可留，何以赠子行。
问子此何时，瞇目凄黄尘。
四海非不宽，可语今几人。
潇潇风雨中，奔走欲何营。
愿子重自爱，堂有白髪亲。
赠星命松坡
作者：于石
朝代：宋
体裁：古风

昌黎之生月南斗，牛奋其角箕张口。坡翁宿直斗牛箕，自谓文似昌黎叟。顾予命亦坐磨蝎，碌碌浪随二公后。文章学问愧前修，有口但知能饮酒。松坡磊落湖海人，为我掉舌谈星辰。蛟龙蟠屈终变化，君子忧道宁忧贫。夜半狂吟踏破瓮，结柳为车穷莫送。掀髯一笑问松坡，文如二子今何用。
赠王法官
作者：于石
朝代：宋
体裁：古风

石作人言豕人立，或啸其梁阚其室。道人叱咤鞭雷公，驭风骑气行虚空。赤手缚鬼如缚虎，画地为牢通鬼语。登坛摄将如有神，问其姓字皆忠臣。生不求生以害仁，死犹赫赫濯厥灵。百鬼啖尽何足恤，吾独因之三太息。关云长，张睢阳，凛然大节死不屈，至今日月犹争光。荆州一失不复得，江淮保障谁之力。欲为汉唐开太平，老天胡不留斯人。
赠王法官
作者：于石
朝代：宋

石作人言豕人立，或啸其梁阚其室。
道人叱咤鞭雷公，驭风骑气行虚空。
赤手缚鬼如缚虎，画地为牢通鬼语。
登坛摄将如有神，问其姓字皆忠臣。
生不求生以害仁，死犹赫赫濯厥灵。
百鬼啖尽何足恤，吾独因之三太息。
关云长，张睢阳，凛然大节死不屈，至今日月犹争光。
荆州一失不復得，江淮保障谁之力。
欲为汉唐开太平，老天胡不留斯人。
赤松宫
作者：于石
朝代：宋

几人学道得成仙，兄弟俱仙世所难。
白石不随秋草烂，赤松长锁暮云寒。
月涵古井一泓碧，云护空山半粒丹。
我欲乘风蜕凡骨，愿随鷄犬事刘安。
赤松宫
作者：于石
朝代：宋
体裁：七言律诗

几人学道得成仙，兄弟俱仙世所难。白石不随秋草烂，赤松长锁暮云寒。月涵古井一泓碧，云护空山半粒丹。我欲乘风蜕凡骨，愿随鸡犬事刘安。
赤松宮
作者：于石
朝代：宋

幾人學道得成仙，兄弟俱仙世所難。
白石不隨秋草爛，赤松長鎖暮雲寒。
月涵古井一泓碧，雲護空山半粒丹。
我欲乘風蛻凡骨，願隨鷄犬事劉安。
路傍女
作者：于石
朝代：宋

路傍誰家女，躊躇不能去。
自言妾小時，家本樵川住。
十五嫁良人，長年秉機杼。
辛勤奉舅姑，足不越庭戶。
去年秋棗紅，邊人健如虎。
移家入深林，自謂百無慮。
空山鳴劍戟，失色駭相顧。
星散各偷生，不幸適相遇。
妾身如風花，飄零委塵土。
妾命如蜉蝣，焉能保朝暮。
一死恨不蚤，空爲年少誤。
去去忽相失，零落在中路。
妾有乳下兒，咿啞方學語。
四海尚干戈，安知爾生死。
回首望天涯，家山在何處。
妾命負所天，顧影惟自憐。
自憐輕失節，天下何獨妾。
路傍女
作者：于石
朝代：宋
体裁：古风

路傍谁家女，踌躇不能去。自言妾小时，家本樵川住。十五嫁良人，长年秉机杼。辛勤奉舅姑，足不越庭户。去年秋枣红，边人健如虎。移家入深林，自谓百无虑。空山鸣剑戟，失色骇相顾。星散各偷生，不幸适相遇。妾身如风花，飘零委尘土。妾命如蜉蝣，焉能保朝暮。一死恨不蚤，空为年少误。去去忽相失，零落在中路。妾有乳下儿，咿哑方学语。四海尚干戈，安知尔生死。回首望天涯，家山在何处。妾命负所天，顾影惟自怜。自怜轻失节，天下何独妾。
过北山何先生故宅
作者：于石
朝代：宋
体裁：七言律诗

青云不在金华巅，白云孤起金华岑。百世相传勉斋学，四书谁识晦翁心。水流盘涧自深浅，月照北山无古今。人问故庐何处是，门前松桂蔚成林。
述怀
作者：于石
朝代：宋
体裁：古风

孔明卧隆中，世事若不闻。草庐两三策，大义固已明。陶潜晋处士，束带耻屈身。浩然归去来，把酒惟长吟。潜鱼游深渊，好鸟鸣高林。是以古君子，出处各有心。
述懷
作者：于石
朝代：宋

孔明卧隆中，世事若不聞。
草廬兩三策，大義固已明。
陶潜晉處士，束带恥屈身。
浩然歸去來，把酒惟長吟。
潜魚遊深淵，好鳥鳴高林。
是以古君子，出處各有心。
追和东坡次蔡郎中游湖韵
作者：于石
朝代：宋

昔年着脚穷深幽，藕花十里烟波秋。
骑馿踏月杨柳市，买舟听雨菰蒲洲。
酒楼倚天沸歌管，繁华转眼如云浮。
山川悠悠尚如昨，岁月匆匆不可留。
君不见钱唐江上潮，早潮生兮晚潮落，滔滔东去何时休。
追和东坡次蔡郎中游湖韵
作者：于石
朝代：宋
体裁：古风

昔年著脚穷深幽，藕花十里烟波秋。骑驴踏月杨柳市，买舟听雨菰蒲洲。酒楼倚天沸歌管，繁华转眼如云浮。山川悠悠尚如昨，岁月匆匆不可留。君不见钱唐江上潮，早潮生兮晚潮落，滔滔东去何时休。
追和東坡次蔡郎中遊湖韻
作者：于石
朝代：宋

昔年著脚窮深幽，藕花十里烟波秋。
騎馿踏月楊柳市，買舟聽雨菰蒲洲。
酒樓倚天沸歌管，繁華轉眼如雲浮。
山川悠悠尚如昨，歲月匆匆不可留。
君不見錢唐江上潮，早潮生兮晚潮落，滔滔東去何時休。
送友人之武林
作者：于石
朝代：宋

錢唐江上一帆風，爲我重尋舊日蹤。
十里湖山空戰艦，千年宮闕咽僧鐘。
潮生潮落東西浙，雲去雲來南北峰。
往事茫茫何處問，殘烟衰草泣寒蛩。
送友人之武林
作者：于石
朝代：宋
体裁：七言律诗

钱唐江上一帆风，为我重寻旧日踪。十里湖山空战舰，千年宫阙咽僧钟。潮生潮落东西浙，云去云来南北峰。往事茫茫何处问，残烟衰草泣寒蛩。
送赵宰之上虞
作者：于石
朝代：宋

百里子男邦，职任非不厚。治民如牧羊，扰之则惊走。眷兹上虞邑，江海环左右。萧萧北风寒，怒涛声撼吼。元亮已赋归，世事付杯酒。宗子古维城，此行应不苟。茧丝与保障，二者孰先后。勉旃重勉旃，毋袖经纶手。吾闻句践国，昔有鸱夷子。沼吴收隽功，扁舟五湖里。又闻越东山，安石真奇士。一局别墅棋，失笑屐折齿。缅怀百世风，可以肃顽鄙。峨峨禹穴山，滔滔浙江水。山川今犹昔，宁无安与蠡。为我谢二公，幸为苍生起。
送赵宰之上虞·其一
作者：于石
朝代：宋
体裁：古风

百里子男邦，职任非不厚。治民如牧羊，扰之则惊走。眷兹上虞邑，江海环左右。萧萧北风寒，怒涛声撼吼。元亮已赋归，世事付杯酒。宗子古维城，此行应不苟。茧丝与保障，二者孰先后。勉旃重勉旃，毋袖经纶手。
送赵宰之上虞·其一
作者：于石
朝代：宋

百里子男邦，职任非不厚。
治民如牧羊，扰之则惊走。
睠兹上虞邑，江海环左右。
萧萧北风寒，怒涛声撼吼。
元亮已赋归，世事付杯酒。
宗子古维城，此行应不苟。
茧丝与保障，二者孰先后。
勉旃重勉旃，毋袖经纶手。
送赵宰之上虞·其二
作者：于石
朝代：宋

吾闻句践国，昔有鸱夷子。
沼吴收隽功，扁舟五湖裏。
又闻越东山，安石真奇士。
一局别墅棋，失笑屐折齿。
缅怀百世风，可以肃顽鄙。
峨峨禹穴山，滔滔浙江水。
山川今犹昔，宁无安与蠡。
为我谢二公，幸为苍生起。
送赵宰之上虞·其二
作者：于石
朝代：宋
体裁：古风

吾闻句践国，昔有鸱夷子。沼吴收隽功，扁舟五湖里。又闻越东山，安石真奇士。一局别墅棋，失笑屐折齿。缅怀百世风，可以肃顽鄙。峨峨禹穴山，滔滔浙江水。山川今犹昔，宁无安与蠡。为我谢二公，幸为苍生起。
送趙宰之上虞·其一
作者：于石
朝代：宋

百里子男邦，職任非不厚。
治民如牧羊，擾之則驚走。
睠茲上虞邑，江海環左右。
蕭蕭北風寒，怒濤聲撼吼。
元亮已賦歸，世事付盃酒。
宗子古維城，此行應不苟。
繭絲與保障，二者孰先後。
勉旃重勉旃，毋袖經綸手。
送趙宰之上虞·其二
作者：于石
朝代：宋

吾聞句踐國，昔有鴟夷子。
沼吳收雋功，扁舟五湖裏。
又聞越東山，安石真奇士。
一局別墅棋，失笑屐折齒。
緬懷百世風，可以肅頑鄙。
峨峨禹穴山，滔滔浙江水。
山川今猶昔，寧無安與蠡。
爲我謝二公，幸爲蒼生起。
過北山何先生故宅
作者：于石
朝代：宋

青雲不在金華巔，白雲孤起金華岑。
百世相傳勉齋學，四書誰識晦翁心。
水流盤澗自深淺，月照北山無古今。
人問故廬何處是，門前松桂蔚成林。
邵氏园亭
作者：于石
朝代：宋
体裁：七言律诗

曲曲亭台日月春，人间荣辱两无闻。梅边读易分明月，松下敲棋碎白云。东里先生新酿酒，北山逋客旧移文。家传应得青门趣，手种园瓜手自耘。
邵氏園亭
作者：于石
朝代：宋

曲曲亭臺日月春，人間榮辱兩無聞。
梅邊讀易分明月，松下敲棋碎白雲。
東里先生新釀酒，北山逋客舊移文。
家傳應得青門趣，手種園瓜手自耘。
邻叟招饮
作者：于石
朝代：宋
体裁：古风

灯火隔篱落，呼儿掩柴门。邻叟挽我衣，笑指老瓦盆。酒尽意未已，语杂情更真。嗟嗟行路难，劝我归与邻。团圞一家乐，亦足娱其亲。低头愧叟言，未语面辄赪。父昔教我书，意在为荣亲。十岁始知学，二十能为文。三十将远游，海波忽扬尘。年今几半百，亲老安可云。岁时一杯酒，父子祖与孙。客多在家少，暂聚还复分。曾不如尔乐，欢然力耕耘。父醉儿解扶，翁归妪相迎。十日九在家，笑语蔼生春。我无田可归，岂无山可耕。我无秫可酿，岂无泉可烹。幸及亲未衰，菽水或可营。无愧邻叟言，乃不愧予心。
邻叟招饮
作者：于石
朝代：宋

灯火隔篱落，呼儿掩柴门。
邻叟挽我衣，笑指老瓦盆。
酒尽意未已，语杂情更真。
嗟嗟行路难，劝我归与邻。
团圞一家乐，亦足娱其亲。
低头愧叟言，未语面辄頳。
父昔教我书，意在为荣亲。
十岁始知学，二十能为文。
三十将远游，海波忽扬尘。
年今几半百，亲老安可云。
岁时一杯酒，父子祖与孙。
客多在家少，暂聚还復分。
曾不如尔乐，欢然力耕耘。
父醉儿解扶，翁归妪相迎。
十日九在家，笑语蔼生春。
我无田可归，岂无山可耕。
我无秫可酿，岂无泉可烹。
幸及亲未衰，菽水或可营。
无愧邻叟言，乃不愧予心。
邻叟言
作者：于石
朝代：宋
体裁：古风

客行归故乡，依依一邻叟。把酒向我言，重叹生不偶。大男年二十，前年方娶妇。府帖点乡兵，井邑备攻守。万骑声撼天，战骨今欲朽。小男年十三，娇痴犹恋母。所恃惟此儿，未忍辄笞殴。垂白力耕耘，一饭仅充口。东邻数十家，兵火十无九。西邻破茅屋，萧然一无有。悍吏猛索租，摧剥及鸡狗。嗟子行四方，颇亦闻此否。偶述邻里情，勿讶言语丑。老妇洗瓦盆，呼儿进畦韭。愿子姑暂留，为我进杯酒。
邻叟言
作者：于石
朝代：宋

客行归故乡，依依一邻叟。
把酒向我言，重嘆生不偶。
大男年二十，前年方娶妇。
府帖点乡兵，井邑备攻守。
万骑声撼天，战骨今欲朽。
小男年十三，娇痴犹恋母。
所恃惟此儿，未忍辄笞殴。
垂白力耕耘，一饭仅充口。
东邻数十家，兵火十无九。
西邻破茅屋，萧然一无有。
悍吏猛索租，摧剥及鷄狗。
嗟子行四方，颇亦闻此否。
偶述邻里情，勿讶言语丑。
老妇洗瓦盆，呼儿进畦韭。
愿子姑暂留，为我进杯酒。
鄰叟招飲
作者：于石
朝代：宋

燈火隔籬落，呼兒掩柴門。
鄰叟挽我衣，笑指老瓦盆。
酒盡意未已，語雜情更真。
嗟嗟行路難，勸我歸與鄰。
團圞一家樂，亦足娛其親。
低頭愧叟言，未語面輒頳。
父昔教我書，意在爲榮親。
十歲始知學，二十能爲文。
三十將遠遊，海波忽揚塵。
年今幾半百，親老安可云。
歲時一盃酒，父子祖與孫。
客多在家少，暫聚還復分。
曾不如爾樂，歡然力耕耘。
父醉兒解扶，翁歸嫗相迎。
十日九在家，笑語藹生春。
我無田可歸，豈無山可耕。
我無秫可釀，豈無泉可烹。
幸及親未衰，菽水或可營。
無愧鄰叟言，乃不愧予心。
鄰叟言
作者：于石
朝代：宋

客行歸故鄉，依依一鄰叟。
把酒向我言，重嘆生不偶。
大男年二十，前年方娶婦。
府帖點鄉兵，井邑備攻守。
萬騎聲撼天，戰骨今欲朽。
小男年十三，嬌癡猶戀母。
所恃惟此兒，未忍輒笞毆。
垂白力耕耘，一飯僅充口。
東鄰數十家，兵火十無九。
西鄰破茅屋，蕭然一無有。
悍吏猛索租，摧剝及鷄狗。
嗟子行四方，頗亦聞此否。
偶述鄰里情，勿訝言語醜。
老婦洗瓦盆，呼兒進畦韭。
願子姑暫留，爲我進盃酒。
野田黄雀行
作者：于石
朝代：宋

鳴不擇上林，栖不依華屋。
雄飛各呼雌，翩翩自相逐。
渴飲野田水，饑啄野田粟。
一飲一啄能幾何，慎勿遠飛投網羅。
君不見金籠老鸚鵡，向人空作閑言語。
野田黄雀行
作者：于石
朝代：宋
体裁：古风

鸣不择上林，栖不依华屋。雄飞各呼雌，翩翩自相逐。渴饮野田水，饥啄野田粟。一饮一啄能几何，慎勿远飞投网罗。君不见金笼老鹦鹉，向人空作闲言语。
釣臺
作者：于石
朝代：宋

傲睨羣雄百戰來，獨全高節老蒿萊。
三公不任雲臺將，物色何須及釣臺。
釣臺
作者：于石
朝代：宋

拋却羊裘入漢庭，偶然偃卧兩忘形。
先生無處可伸足，太史何煩奏客星。
钓台
作者：于石
朝代：宋

傲睨羣雄百战来，独全高节老蒿莱。
三公不任云台将，物色何须及钓台。
钓台
作者：于石
朝代：宋
体裁：七言绝句

傲睨群雄百战来，独全高节老蒿莱。三公不任云台将，物色何须及钓台。
钓台
作者：于石
朝代：宋

抛却羊裘入汉庭，偶然偃卧两忘形。
先生无处可伸足，太史何烦奏客星。
雜興四首·其一
作者：于石
朝代：宋

屋上青山屋下雲，清泉爲鏡石爲屏。
客來問我謀生計，一卷家傳相鶴經。
雜興四首·其三
作者：于石
朝代：宋

采藥歸來竹徑凉，滿身草露濕衣香。
怕驚幽鳥穿林去，不掃松花卧石床。
雜興四首·其二
作者：于石
朝代：宋

偶種階前竹數根，引風招月伴清樽。
春來爲愛臨階竹，今日翻嫌竹礙門。
雜興四首·其四
作者：于石
朝代：宋

四圍綠樹岩藏屋，一枕清風竹滿軒。
醉裏不知山雨過，醒來惟怪瀑聲喧。
雪
作者：于石
朝代：宋
体裁：五言律诗

天地混一色，楼高试捲帘。青山新面目，老树换须髯。夜皎月千里，晴暄雨四檐。岂无寒馁者，僵卧在穷阎。
雪
作者：于石
朝代：宋

天地混一色，楼高试捲帘。
青山新面目，老树换鬚髯。
夜皎月千里，晴暄雨四檐。
岂无寒馁者，僵卧在穷阎。
雪
作者：于石
朝代：宋

天地混一色，樓高試捲簾。
青山新面目，老樹換鬚髯。
夜皎月千里，晴暄雨四簷。
豈無寒餒者，僵卧在窮閻。
雪
作者：于石
朝代：宋

誰歟變幻舊乾坤，剪水仙人手段新。
銀屋萬家成驟富，青山半點不藏春。
西園太尉方交賀，北海中郎豈願臣。
把酒孤吟元不俗，何須夜訪剡溪人。
雪
作者：于石
朝代：宋
体裁：七言律诗

谁欤变幻旧乾坤，剪水仙人手段新。银屋万家成骤富，青山半点不藏春。西园太尉方交贺，北海中郎岂愿臣。把酒孤吟元不俗，何须夜访剡溪人。
雪
作者：于石
朝代：宋

谁欤变幻旧干坤，剪水仙人手段新。
银屋万家成骤富，青山半点不藏春。
西园太尉方交贺，北海中郎岂愿臣。
把酒孤吟元不俗，何须夜访剡溪人。
雪中梅
作者：于石
朝代：宋

蕊珠宫阙傍冰壶，森列羣仙下藐姑。
玉骨轻匀铅粉面，霜纨薄衬素罗襦。
两般谁识花开谢，一色中分香有无。
底事阳春藏不得，凝阴消尽转清癯。
雪中梅
作者：于石
朝代：宋
体裁：七言律诗

蕊珠宫阙傍冰壶，森列群仙下藐姑。玉骨轻匀铅粉面，霜纨薄衬素罗襦。两般谁识花开谢，一色中分香有无。底事阳春藏不得，凝阴消尽转清癯。
雪中梅
作者：于石
朝代：宋

蕊珠宮闕傍冰壺，森列羣仙下藐姑。
玉骨輕勻鉛粉面，霜紈薄襯素羅襦。
兩般誰識花開謝，一色中分香有無。
底事陽春藏不得，凝陰消盡轉清癯。
雪竹
作者：于石
朝代：宋
体裁：五言律诗

君子亭亭操，刚强能自持。夷齐饿欲死，巡远守方危。大节不可屈，真心终莫移。人心与物理，每向岁寒枝。
雪竹
作者：于石
朝代：宋

君子亭亭操，剛强能自持。
夷齊餓欲死，巡遠守方危。
大節不可屈，真心終莫移。
人心與物理，每向歲寒枝。
題石壁寺
作者：于石
朝代：宋

石壁名山多勝遊，背環古木面清流。
一池空對旃檀塔，雙港中分芳草洲。
豹隠安知興廢事，牛眠不礙往來舟。
海棠菡萏今何在，風月人間幾度秋。
题石壁寺
作者：于石
朝代：宋
体裁：七言律诗

石壁名山多胜游，背环古木面清流。一池空对旃檀塔，双港中分芳草洲。豹隐安知兴废事，牛眠不碍往来舟。海棠菡萏今何在，风月人间几度秋。
题石壁寺
作者：于石
朝代：宋

石壁名山多胜游，背环古木面清流。
一池空对旃檀塔，双港中分芳草洲。
豹隠安知兴废事，牛眠不碍往来舟。
海棠菡萏今何在，风月人间几度秋。
高帝
作者：于石
朝代：宋
体裁：七言绝句

吕氏强梁刘氏危，宫中枕卧复谁知。酿成外戚中官祸，兴汉已开亡汉基。
高帝
作者：于石
朝代：宋

吕氏强梁刘氏危，宫中枕卧復谁知。
酿成外戚中官祸，兴汉已开亡汉基。
高帝
作者：于石
朝代：宋

呂氏强梁劉氏危，宮中枕卧復誰知。
釀成外戚中官禍，興漢已開亡漢基。
鵲鴉行
作者：于石
朝代：宋

世以鵲爲吉，人多喜其鳴。
世以鴉爲凶，鳴多人輒嗔。
吉凶一以定，嗔喜此焉分。
相彼新羅鷂，于何分愛憎。
群鴉競喧集，有耳若不聞。
一鵲不相容，搏擊以爲能。
不知鵲可喜，甘與鴉爲羣。
妒善復黨惡，鷙悍徒不仁。
石顯怙權寵，望之不容身。
林甫擅柄用，何有乎九齡。
寧爲望之辱，不作石顯榮。
寧爲九齡死，不作林甫生。
邪正苟倒置，是非竟難陳。
人事無不然，何獨此微禽。
鹊鸦行
作者：于石
朝代：宋

世以鹊为吉，人多喜其鸣。
世以鸦为凶，鸣多人辄嗔。
吉凶一以定，嗔喜此焉分。
相彼新罗鹞，于何分爱憎。
群鸦竞喧集，有耳若不闻。
一鹊不相容，搏击以为能。
不知鹊可喜，甘与鸦为羣。
妒善復党恶，鸷悍徒不仁。
石显怙权宠，望之不容身。
林甫擅柄用，何有乎九龄。
宁为望之辱，不作石显荣。
宁为九龄死，不作林甫生。
邪正苟倒置，是非竟难陈。
人事无不然，何独此微禽。
鹊鸦行
作者：于石
朝代：宋
体裁：古风

世以鹊为吉，人多喜其鸣。世以鸦为凶，鸣多人辄嗔。吉凶一以定，嗔喜此焉分。相彼新罗鹞，于何分爱憎。群鸦竞喧集，有耳若不闻。一鹊不相容，搏击以为能。不知鹊可喜，甘与鸦为群。妒善复党恶，鸷悍徒不仁。石显怙权宠，望之不容身。林甫擅柄用，何有乎九龄。宁为望之辱，不作石显荣。宁为九龄死，不作林甫生。邪正苟倒置，是非竟难陈。人事无不然，何独此微禽。
鹿田
作者：于石
朝代：宋
体裁：七言律诗

鹿田迥在翠微巅，乘兴来寻半日闲。径入古松行落叶，目随飞鸟破寒烟。钟声不隔东西寺，屐齿何辞上下山。一见老僧如旧识，相留煮茗试岩泉。
鹿田
作者：于石
朝代：宋

鹿田逈在翠微巅，乘兴来寻半日闲。
径入古松行落叶，目随飞鸟破寒烟。
钟声不隔东西寺，屐齿何辞上下山。
一见老僧如旧识，相留煮茗试岩泉。
鹿田
作者：于石
朝代：宋

鹿田逈在翠微巔，乘興來尋半日閑。
徑入古松行落葉，目隨飛鳥破寒烟。
鐘聲不隔東西寺，屐齒何辭上下山。
一見老僧如舊識，相留煮茗試巖泉。
省試中式記夢
作者：于觀文
朝代：宋

東堂令史報來時，仙桂云攀第九枝。
乍聽言音猶似夢，却思公道即無疑。
寒門仿彿春將到，幽徑朦朧月漸移。
殘漏聲中鞭馬去，紵袍重戴已相隨。
省试中式记梦
作者：于观文
朝代：宋
体裁：七言律诗

东堂令史报来时，仙桂云攀第九枝。乍听言音犹似梦，却思公道即无疑。寒门仿佛春将到，幽径朦胧月渐移。残漏声中鞭马去，纻袍重戴已相随。
咏笺
作者：于革
朝代：宋

七八叶芦秋水裏，两三个雁夕阳边。
笔头到处浑无碍，扫破寒潭一簇烟。
咏笺
作者：于革
朝代：宋

七八叶芦秋水里，两三个雁夕阳边。笔头到处浑无碍，扫破寒潭一簇烟。
春晚
作者：于革
朝代：宋

舍南舍北草萋萋，原上行人路欲迷。
已是春寒仍禁火，楝花風急子規啼。
春晚
作者：于革
朝代：宋
体裁：七言绝句

舍南舍北草萋萋，原上行人路欲迷。已是春寒仍禁火，楝花风急子规啼。
清都觀
作者：于革
朝代：宋

石壇雨洗月華新，白帢青藤曳履行。
老檜不知仙馭遠，屋頭猶带玉簫聲。
清都观
作者：于革
朝代：宋
体裁：七言绝句

石坛雨洗月华新，白帢青藤曳履行。老桧不知仙驭远，屋头犹带玉箫声。
詠箋
作者：于革
朝代：宋

七八葉蘆秋水裏，兩三個雁夕陽邊。
筆頭到處渾無礙，掃破寒潭一簇烟。
龍王廟雲平閣
作者：于革
朝代：宋

枯梢突兀天風外，翠靄氤氳水石間。
□吏不容今日去，老夫贏得片時閑。
烟波艇子東西客，霜岸鐘聲上下山。
解后真成觀物化，白鷗無數舞江灣。
龙王庙云平阁
作者：于革
朝代：宋
体裁：七言律诗

枯梢突兀天风外，翠霭氤氲水石间。□吏不容今日去，老夫赢得片时闲。烟波艇子东西客，霜岸钟声上下山。解后真成观物化，白鸥无数舞江湾。
别众
作者：云峰德师
朝代：宋
体裁：七言绝句

澹然无累水云僧，去住分明叶样轻。十字街头休作梦，五湖依旧一枝藤。
春日田园杂兴
作者：云水
朝代：宋
体裁：句

晴雨花时游子意，寒暄秧信老农心。
晚宿灵岩
作者：云盘山人
朝代：宋
体裁：五言绝句

风雨旃檀阁，烟霞钟鼓声。定僧今不作，空谷尚传灯。
题明福法堂壁
作者：云章真人
朝代：宋
体裁：七言律诗

一望罗浮耸万山，画图曾进悦天颜。金炉飞篆乘鸾去，玉笈翻经引鹤还。棋洞落花春寂寂，药槽流水夜潺潺。人来共道修仙易，谁肯安心学坐圜。
句·其二
作者：云隐
朝代：宋

绿宫袍里素中单，全身却作如来色。
句·其一
作者：云隠
朝代：宋

刺分玉蛹堆盘脆，嚼破冰蚕饶齿凉。
句·其二
作者：云隠
朝代：宋

绿宫袍裏素中单，全身却作如来色。
春日田园杂兴
作者：五云山人
朝代：宋
体裁：句

种瓜思夏实，分菊待秋花。
吊何岩
作者：五迈
朝代：宋

可怜何岩民，何罪遭此劫。
寇攘发他邦，警报经旬浃。
官府过张皇，民居少宁贴。
昨方科箭翎，今又催甲叶。
厚敛招提金，名色何所挟。
昌言募士兵，相与守城堞。
绣衣意其欺，急下徵兵帖。
束手无一人，差官许志辄。
县官至何岩，丁半被威胁。
黔首畏墨黥，依违谋未协。
口或出怨咨，心实先震慑。
官兵胡为来，纷然肆渔猎。
室庐罗毁烧，老稚残锋铗。
山径至通逵，舆尸交积叠。
敢枭平人首，伪奏谯门捷。
杀民汝何勇，杀贼汝何怯。
此乡风俗淳，武断无豪合资。
目不识戈矛，家尽事耕馌。
岂应有叛谋，谁子为荆聂。
黄巾纵挺威，吾地足未涉。
官吏大不仁，使尔血先喋。
千家聚落蕃，几代农桑业。
一望成邱墟，独非我臣妾。
安知此怪事，不入贼间谍。
设或捣吾虚，小壘真岌页。
舟中敌国多，况望蒸徒楫。
书生忧世心，夜半不交睫。
作诗吊冤民，诗成泪盈颊。
翻恨天门高，不兴阎闾接。
丈夫贵敢言，女子乃咕嗫。
句
作者：五雲山人
朝代：宋

種瓜思夏實，分菊待秋花。
句·其一
作者：京鏜
朝代：宋

八千里隔東西境，十二時分晝夜泉。
句·其二
作者：京鏜
朝代：宋

湖邊春色十分深。
好事近
作者：京鏜
朝代：宋

傑閣聳層霄，幾度曉風殘月。同是鵷行舊侶，慰十年離別。一杯相屬莫留殘，試倚闌干說。趁取簪花綠鬢，未駸駸如雪。
好事近
作者：京鏜
朝代：宋

急雨逐驕陽，洗出長空新月。更對銀河風露，覺今宵都別。不須乞巧拜中庭，枉共天孫說。且信平生拙極，耐歲寒霜雪。
定風波
作者：京鏜
朝代：宋

休臥元龍百尺樓。眼高照破古今愁。若不擎天為八柱，且學鴟夷，歸泛五湖舟。萬里西南天一角，騎氣乘風，也作等閒遊。莫道玉關人老矣，壯志凌雲，依舊不驚秋。
定風波
作者：京鏜
朝代：宋

何必穿針上彩樓。剖瓜插竹訴窮愁。聞道天孫相會處，銀漢無津，不待泛蘭舟。動是隔年尋素約，何似，每逢清夢且嬉遊。但得舉杯開笑口，對月臨風，總勝鵲橋秋。
水調歌頭
作者：京鏜
朝代：宋

四載分蜀閫，萬里下吳檣。老懷易感，厭聽催別笛橫羌。自愧謀非經遠，更笑才非任劇，安得召公棠。有志但碌碌，無績可章章。漢嘉守，明似月，潔如霜。邦人鼓舞，愛戴惟恐趣歸忙。況是水曹宗派，仍得蘇州句法，燕寢晝凝香。且趁東風去，步武近明光。
水調歌頭
作者：京鏜
朝代：宋

挺挺祖風烈，再歲滯偏州。元龍豪氣，宜臥百尺最高樓。萬丈文章光焰，一段襟懷灑落，風露玉壺秋。亂石驚濤處，也作等閒遊。適相逢，君去騎，我歸舟。清都絳闕密邇，切莫小遲留。趁取親庭強健，好向聖朝傾吐，事業肯悠悠。回首藩宣地，恩與大江流。
水調歌頭
作者：京鏜
朝代：宋

數月已辦去，今日始成行。天公憐我，特地趁曉作霜晴。萬里賓士為米，四載淹留為豆，自笑太勞生。父老漫遮道，撫字愧陽城。君有命，難俟駕，合兼程。故山心切，猿鶴應是怨仍驚。多謝使華追路，不忍客亭分袂，已醉酒猶傾。莫久西南往，漢代急公卿。
水調歌頭
作者：京鏜
朝代：宋

明月四時好，何事喜中秋。瑤臺寶鑑，宜掛玉宇最高頭。放出白毫千丈，散作太虛一色，永珍入吾眸。星斗避光彩，風露助清幽。等閒來，天一角，歲三週。東奔西走，在處依舊若從遊。照我尊前隻影，催我鏡中華髮，蟾兔漫悠悠。連璧有佳客，乘興且登樓。
水調歌頭
作者：京鏜
朝代：宋

楊盧萬人傑，見我眼俱青。錦官城裡勝概，在在款經行。筆底煙雲飛走，胸次乾坤吐納，議論總縱橫。覺我形穢處，相併玉壺清。二使者，弦樣直，水般平。岷峨洗淨悽愴，威與惠相併。聞道東來有詔，卻恐西留無計，頓使雪山輕。滾滾蜀江水，不盡是聲名。
水調歌頭
作者：京鏜
朝代：宋

百堞龜城北，江勢遠連空。槓梁濟涉，渾似溪澗飲長虹。覆以翬飛華宇，載以魚浮疊石，守護有神龍。好看發源水，滾滾盡流東。司馬氏，凌雲氣，蓋群公。當年題柱，從此奏賦動天容。果駕軺車使蜀，能致諸蠻臣漢，邛筰道仍通。寄語登橋者，努力繼前功。
水調歌頭
作者：京鏜
朝代：宋

與蜀有緣法，見我眼俱青。徵車到處，弦管無限作離聲。自笑四年留滯，漫說三邊安靜，分閫愧長城。一念天地闊，萬事羽毛輕。欲歸去，詩入社，酒尋盟。駸駸雙鬢，老矣祗覺壯心驚。雖是東西惟命，已斷行藏在己，何必問君平。舉似銅梁守，懷抱好同傾。
水調歌頭
作者：京鏜
朝代：宋

袞袞長江水，策策曉霜風。求歸得請，特地送我布帆東。出處何關輕重，去住不拘淹速，社燕與秋鴻。父老休相戀，四載愧無功。誰知有，樓百尺，臥元龍。來從天上，一麾遊戲鬥牛中。聞道君王前席，見說從臣虛位，變化待鯤鴻。一笑同錦裡，萬事付金鍾。
水調歌頭
作者：京鏜
朝代：宋

身去日華遠，舉首望長安。四年留蜀，那復有夢到金鑾。遙想將蕪三徑，自笑己窮五技，無語倚闌干。欲作天涯別，猶對俎尊閒。秋意晚，風色厲，葉聲乾。陽關三疊緩唱，一醉且酡顏。聚散燕鴻南北，得失觸蠻左右，莫較去仍還。後日相思處，煙水與雲山。
水調歌頭
作者：京鏜
朝代：宋

雪嶺倚空白，霜柏傲寒青。千巖萬壑奇秀，禽鳥寂無聲。好是群賢四集，同訪寶仙九室，中有玉京城。眼底塵囂遠，胸次利名輕。雲山旁，煙水畔，肯渝盟。傳呼休要喝道，方外恐猜驚。雅羨林泉勝概，倘遂田園歸計，志願足平生。此意只自解，聊復為君傾。
洞仙歌
作者：京鏜
朝代：宋

三年錦裡，見重陽藥市。車馬喧闐管絃沸。笑籬邊孤寂，臺上疏狂，爭得似，此日西南都會。痴兒官事了，樂與民同，況值高秋好天氣。□不羞華髮，不照衰顏，聊滿插、黃花一醉。道物外、高人有時來，問混雜龍蛇，箇中誰是。
洞仙歌
作者：京鏜
朝代：宋

東皇著意，妙出妝春手。點綴名花勝於繡。向魚鳧國裡，琴鶴堂前，仍共賞，蜀錦堆紅炫晝。嬌嬈真絕豔，盡是天然，莫恨無香欠檀口。幸今年風雨，不苦摧殘，還肯為、遊人再三留否。算魏紫姚黃號花王，若定價收名，未應居右。
洞庭春色·沁園春
作者：京鏜
朝代：宋

命駕訪嵇，泛舟思戴，此興甚濃。料情侔楊惲，烏烏拊缶，意輕殷浩，咄咄書空。莫訝群芳淹速異，到時序推排元自同。休悵望，任春來桃李，秋後芙蓉。因嗟錦城四載，漫贏得、齒豁頭童。嘆里門密邇，易成間闊，詩筒頻寄，難續新工。我已懷歸今得請，念此地遲迴誰似公。經濟手，看鸞臺鳳閣，晚節收功。
滿江紅
作者：京鏜
朝代：宋

乘興西來，問誰是、平生相識。算惟有、瑤臺明月，照人如昔。萬里清涼銀世界，放教千丈冰輪出。便招邀、我輩上層樓，橫孤笛。陰晴事，人難必。歡樂處，天常惜。幸星稀河澹，雲收風息。更著兩賢陪勝賞，此身如與塵寰隔。笑謫仙、對影足成三，空孤寂。
滿江紅
作者：京鏜
朝代：宋

喜見中秋，急載酒、登樓邀月。誰料得、狂風作祟，浮雲為孽。孤負闌干凝望眼，不教寶鑑懸銀闕。但筵前、依舊舞腰斜，歌喉咽。陰與霽，圓並缺，難指準，休分別。況賞心樂事，從來磨折。常把一尊陪笑語，也勝虛度佳時節。怪坡仙、底事太愁生，驚華髮。
滿江紅
作者：京鏜
朝代：宋

外省掄才，詔書下、芝泥猶溼。應料得、出奇錦繡，爭輝金碧。三級浪高魚已化，九霄路遠鵬方息。有宗工、此地獨持衡，將專席。歲月晚，霜風急。嗟老子，為行客。念昔陪班綴，今親辭色。握手方成同社款，消魂又作歧亭別。也不須、因賦大刀頭，歸心折。
滿江紅
作者：京鏜
朝代：宋

才近重陽，喜風露、醞成爽氣。應料有、悲秋情緒，澹妝慵試。黃菊籬邊開遍否，紫鴻塞外歸來未。但倚闌、高處望長空，無窮意。名利鼎，從渠沸。窮達路，非人致。又何須咄咄，向空書字。西風正好狂吹帽，庾塵那解關吾事。縱嬉遊、也不學山翁，如泥醉。
滿江紅
作者：京鏜
朝代：宋

道骨仙風，合笞鳳、鞭鸞歸去。底事為、三峨九頂，等閒留住。攬轡聊施經濟手，凝旒屢出褒嘉語。算只今、人物更誰歸，心如許。嗟我拙，才不武。慚我陋，文非古。縱策遲鞭鈍，也難追步。雖喜故人逢異縣，卻嫌遊子貪行路。但著公、西掖北門中，相期處。
滿江紅
作者：京鏜
朝代：宋

錦裡先生，草堂築、浣花溪上。料飽看、階前雀食，籬邊漁網。跨鵠騎鯨歸去後，橋西潭北留佳賞。況依然、一曲抱村流，江痕漲。魚龍戲，相浩蕩。禽鳥樂，增舒暢。更綺羅十里，棹歌來往。上坐英賢今李郭，邦人應作仙舟想。但□呼、落日未西時，船休放。
滿江紅
作者：京鏜
朝代：宋

雨後晴初，覺春在、榿村柳陌。修禊事、郊坰尋勝，特邀君出。繚繞群山疑虎踞，瀰漫一水容鯨吸。怪西湖、底事卻移來，龜城北。酬令節，逢佳日。風遞暖，煙凝碧。趁蘭舟遊玩，盡杯中物。十里輪蹄塵不斷，幾多粉黛花無色。笑杜陵、昔賦麗人行，空遺蹟。
滿江紅
作者：京鏜
朝代：宋

雨洗新秋，遣涼意、驅除殘暑。還又是、天孫河鼓，一番相遇。銀漢橋成烏鵲喜，金奩絲巧蜘蛛吐。見幾多、結綵拜樓前，穿針女。舟楫具，將歸去。尊俎勝，休匆遽。被西川七夕，四回留住。此地關心能幾輩，他年會面知何處。更倚闌、豪飲莫辭頻，歌金縷。
漳河疑塚
作者：京鏜
朝代：宋

疑塚多留七十餘，謀身自謂永無虞。
不知三馬同槽夢，曾爲兒童遠慮無。
留金館作
作者：京鏜
朝代：宋

鼎湖龍馭去無蹤，三遣行人意則同。
凶禮强更爲吉禮，夷風終未變華風。
設令耳與笙鏞末，只願身糜鼎鑊中。
已辦淹留期得請，不辭築館汴江東。
賀新郎
作者：京鏜
朝代：宋

試與姮娥語。問因何、年年此夜，月明如許。萬頃熔成銀世界，是處玉壺風露。又豈比、尋常三五。變化乾坤同一色，覺星躔、斗柄皆回互。須要我，共分付。平生腳踏紅塵處。漫紛紛、雞蟲厚薄，燕鴻來去。只有嬋娟多情在，依舊當時雅素。空自嘆、歸心難住。留取清光岷江畔，照扁舟、送我章江路。頻引滿，莫匆遽。
酹江月·念奴嬌
作者：京鏜
朝代：宋

蟆頤江畔，問收拾多少，山光水色。此是朝宗東去路，準擬鳴鼉浮鷁。儒館英遊，侯藩賢望，便合還丹極。九重渴想，甘泉聞道虛席。因念北闕同朝，西州聯事，久矣心相得。邂逅天涯拼一笑，洗我塵胸俗臆。報國無功，歸田有興，寤寐松坡側。他時音問，且憑來信鱗翼。
醉落魄·一斛珠
作者：京鏜
朝代：宋

芳塵休撲。名花喚我相追逐。淺妝不比梅敧竹。深注朱顏，嬌面稱紅燭。阿嬌合貯黃金屋。是誰卻遣來空谷。酡顏遍倚闌干曲。一段風流，不枉到西蜀。
雨中花·夜行船
作者：京鏜
朝代：宋

玉局祠前，銅壺閣畔，錦城藥市爭奇。正紫萸綴席，黃菊浮卮。巷陌聯鑣並轡，樓臺吹竹彈絲。登高望遠，一年好景，九日佳期。自憐行客，猶對佳賓，留連豈是貪痴。誰會得、心馳北闕，興寄東籬。惜別未催鷁首，追歡且醉蛾眉。明年此會，他鄉今日，總是相思。
雨中花·夜行船
作者：京鏜
朝代：宋

跨鶴仙姿，掣鯨老手，從來眼赤腰黃。更詞源峽水，才刃干將。處處歡謠載路，時時秀句盈囊。牛頭山畔，煩公斂惠，許我分光。逢迎錦裡，話舊從容，誰知各整行裝。況正好、登高懷古，擇勝尋芳。少緩紅蓮開幕，何妨黃菊浮觴。等閒分首，征塵去後，目斷斜陽。
句·其一
作者：京镗
朝代：宋

八千里隔东西境，十二时分昼夜泉。
句·其二
作者：京镗
朝代：宋

湖边春色十分深。
好事近·急雨逐骄阳
作者：京镗
朝代：宋
体裁：词

急雨逐骄阳，洗出长空新月。更对银河风露，觉今宵都别。不须乞巧拜中庭，枉共天孙说。且信平生拙极，耐岁寒霜雪。
好事近·杰阁耸层霄
作者：京镗
朝代：宋
体裁：词

杰阁耸层霄，几度晓风残月。同是鹓行旧侣，慰十年离别。一杯相属莫留残，试倚阑干说。趁取簪花绿鬓，未骎骎如雪。
定风波 其一 次杨茶使七夕韵
作者：京镗
朝代：宋
体裁：词

何必穿针上綵楼。剖瓜插竹诉閒愁。闻道天孙相会处，银汉无津，不待泛兰舟。动是隔年寻素约，何似，每逢清景且嬉游。但得举杯开口笑，对月临风，总胜鹊桥秋。
定风波（次杨茶使七夕韵）
作者：京镗
朝代：宋
体裁：词

何必穿针上彩楼。剖瓜插竹诉穷愁。闻道天孙相会处，银汉无津，不待泛兰舟。动是隔年寻素约，何似，每逢清梦且嬉游。但得举杯开笑口，对月临风，总胜鹊桥秋。
定风波（次韵）
作者：京镗
朝代：宋
体裁：词

休卧元龙百尺楼。眼高照破古今愁。若不擎天为八柱，且学鸱夷，归泛五湖舟。万里西南天一角，骑气乘风，也作等闲游。莫道玉关人老矣，壮志凌云，依旧不惊秋。
念奴娇
作者：京镗
朝代：宋

锦城城北，有平湖、仿佛西湖西畔。载酒郊坰修禊事，雅称兰舟同泛。麦垄黄轻，桤林绿重，莫厌春光晚。棹歌声发，飞来鸥鹭惊散。好是水涨弥漫，山围周匝，不尽青青岸。除却钱塘门外见，只说此间奇观。句引游人，追陪佳客，三载成留恋。古今陈迹，从教分付弦管。
念奴娇·扪参历井
作者：京镗
朝代：宋
体裁：词

扪参历井，恰匆匆三见，西州七夕。怪得骄阳回避晚，犹去新秋两日。天上良宵，人间佳节，初不分今昔。夜来急雨，洗成风露清绝。因念万里飘零，君平何在，谁识乘槎客。插竹剖瓜休妄想，巧处那容人乞。院宇初凉，楼台不夜，漫说经年隔。引杯长啸，醉看天地空阔。
念奴娇·文章太守
作者：京镗
朝代：宋

文章太守，问何事、犹带天庭黄色。
上界一时官府足，聊下神仙宫阙。
剖竹新游，握兰旧梦，此意谁人识。
千军笔阵，争先曾夺矛槊。
好是万里相逢，一尊同醉，倾吐平边策。
聚散人生浑惯见，莫为分襟呜咽。
借箸机筹，着鞭功业，只合从君说。
明朝回首，天涯何处风月。
念奴娇·次宇文总领游北湖韵，并引
作者：京镗
朝代：宋

郎闱夙望，问何因袖手，双流溪畔。忆昔班行曾接武，今喜一尊同泛。骥枥难淹，鹏程方远，大器成须晚。等闲访我，又惊云雨分散。最是游子悲乡，小人怀土，梦绕江南岸。楚尾吴头家住处，满目山川遐观。归兴虽浓，俞音尚閟，此地非贪恋。东西惟命，去留迟速休管。
念奴娇·次宇文总领游北湖韵，并引
作者：京镗
朝代：宋
体裁：词

郎闱夙望，问何因袖手，双流溪畔。忆昔班行曾接武，今喜一樽同泛。骥枥难淹，鹏程方远，大器成须晚。等闲访我，又惊云分雨散。最是游子悲乡，小人怀土，梦绕江南岸。楚尾吴头家住处，满目山川遐观。归兴虽浓，俞音尚閟，此地非贪恋。东西惟命，去留迟速休管。
念奴娇·绣天锦地
作者：京镗
朝代：宋
体裁：词

绣天锦地，浣花溪风物，尤为奇绝。无限兰舟相荡漾，缯彩重重装结。冀国遗踪，杜陵陈迹，疑信俱休说。笙歌丛里，旌旗光映林樾。自笑与蜀缘多，沧浪亭下，饱看烟波阔。屡疏求归才请得，知我家山心切。已是行人，犹陪佳客，莫放回船发。来年今日，相思惟共明月。
念奴娇·郎闱夙望
作者：京镗
朝代：宋
体裁：词

郎闱夙望，问何因袖手，双流溪畔。忆昔班行曾接武，今喜一尊同泛。骥枥难淹，鹏程方远，大器成须晚。等闲访我，又惊云雨分散。最是游子悲乡，小人怀土，梦绕江南岸。楚尾吴头家住处，满自山川遐观。归兴虽浓，俞音尚閟，此地非贪恋。东西惟命，去留迟速休管。
念奴娇·锦城城北
作者：京镗
朝代：宋
体裁：词

锦城城北，有平湖、仿佛西湖西畔。载酒郊坰修禊事，雅称兰舟同泛。麦垅黄轻，桤林绿重，莫厌春光晚。棹歌声发，飞来鸥鹭惊散。好是水涨弥漫，山围周币，不尽青青岸。除却钱塘门外见，只说此间奇观。句引游人，追陪佳客，三载成留恋。古今陈迹，从教分付弦管。
念奴娇·锦城城北
作者：京镗
朝代：宋

锦城城北，有平湖、仿佛西湖西畔。
载酒郊垧修禊事，雅称兰舟同泛。
麦垅黄轻，桤林绿重，莫厌春光晚。
棹歌声发，飞来鸥鹭惊散。
好是水涨弥漫，山围周币，不尽青青岸。
除却钱塘门外见，只说此间奇观。
句引游人，追陪佳客，三载成留恋。
古今陈迹，从教分付弦管。
念奴娇（上已日游北湖）
作者：京镗
朝代：宋

锦城城北，有平湖、仿佛西湖西畔。载酒郊＿修禊事，雅称兰舟同泛。麦垅黄轻，桤林绿重，莫厌春光晚。棹歌声发，飞来鸥鹭惊散。
好是水涨弥漫，山围周匝，不尽青青岸。除却钱塘门外见，只说此间奇观。句引游人，追陪佳客，三载成留恋。古今陈迹，从教分付弦管。
念奴娇（次洋州王郎中韵）
作者：京镗
朝代：宋
体裁：词

文章太守，问何事、犹带天庭黄色。上界一时官府足，聊下神仙宫阙。剖竹新游，握兰旧梦，此意谁人识。千军笔阵，争先曾夺矛槊。好是万里相逢，一尊同醉，倾吐平边策。聚散人生浑惯见，莫为分襟呜咽。借箸机筹，著鞭功业，只合从君说。明朝回首，天涯何处风月。
木兰花慢（重九）
作者：京镗
朝代：宋
体裁：词

算秋来景物，皆胜赏、况重阳。正露冷欲霜，烟轻不雨，玉宇开张。蜀人从来好事，遇良辰、不肯负时光。药市家家帘幕，酒楼处处丝簧。婆娑老子兴难忘。聊复与平章。也随分登高，茱萸缀席，菊蕊浮觞。明年未知谁健，笑杜陵、底事独凄凉。不道频开笑口，年年落帽何妨。
水调歌头
作者：京镗
朝代：宋

百堞龟城北，江势远连空。杠梁济涉，浑似溪涧饮长虹。覆以翚飞华宇，载以鱼浮叠石，守护有神龙。好看发源水，滚滚尽流东。司马氏，凌云气，盖群公。当年题柱，从此奏赋动天容。果驾轺车使蜀，能致诸蛮臣汉，邛笮道仍通。寄语登桥者，努力继前功。
水调歌头
作者：京镗
朝代：宋
体裁：词

百堞龟城北，江势远连空。
杠梁济涉，浑似溪涧饮长虹。
覆以翬飞华宇，载以鱼浮叠石，守护有神龙。
好看发源水，滚滚尽流东。
司马氏，凌云气，盖群公。
当年题柱，从此奏赋动天容。
果驾轺车使蜀，能致诸蛮臣汉，邛筰道仍通。
寄语登桥者，努力继前功。
水调歌头
作者：京镗
朝代：宋
体裁：词

身去日华远，举首望长安。
四年留蜀，那复有梦到金銮。
遥想将芜三径，自笑己穷五技，无语倚阑干。
欲作天涯别，犹对俎尊闲。
秋意晚，风色厉，叶声乾。
阳关三叠缓唱，一醉且酡颜。
聚散燕鸿南北，得失触蛮左右，莫较去仍还。
后日相思处，烟水与云山。
水调歌头 其二 次前黄州李使君见赠韵
作者：京镗
朝代：宋

挺挺祖风烈，瑞岁滞偏州。元龙豪气，宜卧百尺最高楼。万丈文章光焰，一段襟怀洒落，风露玉壶秋。乱石惊涛处，也作等闲游。适相逢，君去骑，我归舟。清都绛阙密迩，切莫小迟留。趁取亲庭强健，好向圣朝倾吐，事业肯悠悠。回首藩宣地，恩与大江流。
水调歌头·与蜀有缘法
作者：京镗
朝代：宋
体裁：词

与蜀有缘法，见我眼俱青。征车到处，弦管无限作离声。自笑四年留滞，漫说三边安静，分阃愧长城。一念天地阔，万事羽毛轻。欲归去，诗入社，酒寻盟。骎骎双鬓，老矣祗觉壮心惊。虽是东西惟命，已断行藏在己，何必问君平。举似铜梁守，怀抱好同倾。
水调歌头·四载分蜀阃
作者：京镗
朝代：宋
体裁：词

四载分蜀阃，万里下吴樯。老怀易感，厌听催别笛横羌。自愧谋非经远，更笑才非任剧，安得召公棠。有志但碌碌，无绩可章章。汉嘉守，明似月，洁如霜。邦人鼓舞，爱戴惟恐趣归忙。况是水曹宗派，仍得苏州句法，燕寝昼凝香。且趁东风去，步武近明光。
水调歌头·挺挺祖风烈
作者：京镗
朝代：宋
体裁：词

挺挺祖风烈，再岁滞偏州。
元龙豪气，宜卧百尺最高楼。
万丈文章光焰，一段襟怀洒落，风露玉壶秋。
乱石惊涛处，也作等闲游。
适相逢，君去骑，我归舟。
清都绛阙密迩，切莫小迟留。
趁取亲庭强健，好向圣朝倾吐，事业肯悠悠。
回首藩宣地，恩与大江流。
水调歌头·数月已办去
作者：京镗
朝代：宋
体裁：词

数月已办去，今日始成行。
天公怜我，特地趁晓作霜晴。
万里奔驰为米，四载淹留为豆，自笑太劳生。
父老漫遮道，抚字愧阳城。
君有命，难俟驾，合兼程。
故山心切，猿鹤应是怨仍惊。
多谢使华追路，不忍客亭分袂，已醉酒犹倾。
莫久西南往，汉代急公卿。
水调歌头·明月四时好
作者：京镗
朝代：宋
体裁：词

明月四时好，何事喜中秋。瑶台宝鉴，宜挂玉宇最高头。放出白毫千丈，散作太虚一色，万象入吾眸。星斗避光彩，风露助清幽。等闲来，天一角，岁三周。东奔西走，在处依旧若从游。照我尊前只影，催我镜中华发，蟾兔漫悠悠。连璧有佳客，乘兴且登楼。
水调歌头·杨卢万人杰
作者：京镗
朝代：宋

杨卢万人杰，见我眼俱青。
锦官城里胜概，在在款经行。
笔底烟云飞走，胸次干坤吐纳，议论总纵横。
觉我形秽处，相并玉壶清。
二使者，弦样直，水般平。
岷峨洗净凄怆，威与惠相并。
闻道东来有诏，却恐西留无计，顿使雪山轻。
滚滚蜀江水，不尽是声名。
水调歌头·次卢漕韵呈茶漕二使
作者：京镗
朝代：宋
体裁：词

杨卢万人杰，见我眼俱青。锦官城里胜概，在在款经行。笔底烟云飞走，胸次乾坤吐纳，议论总纵横。觉我形秽处，相并玉壶清。二使者，弦样直，水般平。岷峨洗净凄怆，威与惠相并。闻道东来有诏，却恐西留无计，顿使雪山轻。滚滚蜀江水，不尽是声名。
水调歌头·次王运使韵
作者：京镗
朝代：宋

身去日华远，举首望长安。四年留蜀，那复有梦到金銮。遥想将芜三径，自笑已穷五技，无语倚阑干。欲作天涯别，犹对俎尊闲。秋意晚，风色厉，叶声乾。阳关三叠缓唱，一醉且酡颜。聚散燕鸿南北，得失触蛮左右，莫较去仍还。后日相思处，烟水与云山。
水调歌头·百堞龟城北
作者：京镗
朝代：宋

百堞龟城北，江势远连空。
杠梁济涉，浑似溪涧饮长虹。
覆以翚飞华宇，载以鱼浮叠石，守护有神龙。
好看发源水，滚滚尽流东。
司马氏，凌云气，盖群公。
当年题柱，从此奏赋动天容。
果驾轺车使蜀，能致诸蛮臣汉，邛筰道仍通。
寄语登桥者，努力继前功。
水调歌头·衮衮长江水
作者：京镗
朝代：宋
体裁：词

衮衮长江水，策策晓霜风。
求归得请，特地送我布帆东。
出处何关轻重，去住不拘淹速，社燕与秋鸿。
父老休相恋，四载愧无功。
谁知有，楼百尺，卧元龙。
来从天上，一麾游戏斗牛中。
闻道君王前席，见说从臣虚位，变化待鲲鸿。
一笑同锦里，万事付金锺。
水调歌头·身去日华远
作者：京镗
朝代：宋

身去日华远，举首望长安。四年留蜀，那复有梦到金銮。遥想将芜三径，自笑己穷五技，无语倚阑干。欲作天涯别，犹对俎尊闲。秋意晚，风色厉，叶声乾。阳关三叠缓唱，一醉且酡颜。聚散燕鸿南北，得失触蛮左右，莫较去仍还。後日相思处，烟水与云山。
水调歌头·身去日华远
作者：京镗
朝代：宋

身去日华远，举首望长安。
四年留蜀，那复有梦到金銮。
遥想将芜三径，自笑己穷五技，无语倚阑干。
欲作天涯别，犹对俎尊闲。
秋意晚，风色厉，叶声干。
阳关三叠缓唱，一醉且酡颜。
聚散燕鸿南北，得失触蛮左右，莫较去仍还。
后日相思处，烟水与云山。
水调歌头·雪岭倚空白
作者：京镗
朝代：宋
体裁：词

雪岭倚空白，霜柏傲寒青。千岩万壑奇秀，禽鸟寂无声。好是群贤四集，同访宝仙九室，中有玉京城。眼底尘嚣远，胸次利名轻。云山旁，烟水畔，肯渝盟。传呼休要喝道，方外恐猜惊。雅羡林泉胜概，倘遂田园归计，志愿足平生。此意只自解，聊复为君倾。
水调歌头（次前黄州李使君见赠韵）
作者：京镗
朝代：宋

挺挺祖风烈，瑞岁滞偏州。元龙豪气。宜卧百尺最高楼。万丈文章光焰，一段襟怀洒落，风露玉壶秋。乱石惊涛处，也作等闲游。
适相逢，君去骑，我归舟。清都绛阙密迩，切莫小迟留。趁取亲庭强健，好向圣朝倾吐，事业肯悠悠。回首藩宣地，恩与大江流。
水调歌头（次果州冯宗丞韵）
作者：京镗
朝代：宋

衮衮长江水，策策晓霜风。求归得请，特地送我布帆东。出处何关轻重，去住不拘淹速，社燕与秋鸿。父老休相恋，四载愧无功。谁知有，楼百尺，卧元龙。来从天上，一麾游戏斗牛中。闻道君王前席，见说从臣虚位，变化待鲲鸿。一笑同锦里，万事付金钟。
水调歌头（次王运使韵）
作者：京镗
朝代：宋

身去日华远，举首望长安。四年留蜀，那复有梦到金銮。遥想将芜三径，自笑已穷五技，无语倚阑干。欲作天涯别，犹对俎尊闲。
秋意晚，风色厉，叶声干。阳关三叠缓唱，一醉且酡颜。聚散燕鸿南北，得失触蛮左右，莫较去仍还。后日相思处，烟水与云山。
水调歌头（留别茶漕二使者）
作者：京镗
朝代：宋

数月已办去，今日始成行。天公怜我，特地趁晓作霜晴。万里奔驰为米，四载淹留为豆，自笑太劳生。父老漫遮道，抚字愧阳城。君有命，难俟驾，合兼程。故山心切，猿鹤应是怨仍惊。多谢使华追路，不忍客亭分袂，已醉酒犹倾。莫久西南住，汉代急公卿。
水龙吟·夜来井络参躔
作者：京镗
朝代：宋
体裁：词

夜来井络参躔，使星一点明如昼。
谁将天上麒麟，锺作人间英秀。
从橐仪刑，御屏名姓，暂烦衣绣。
问西川父老，新来喜跃，缘何事、曾知否。
今代澄清妙手。
为公家、忧心如疚。
几年繁赋，一朝输代，恩民特厚。
初度佳辰，恰逢长至，从来希有。
但只将一部，欢声百万，与公为寿。
水龙吟·次利漕范右司韵
作者：京镗
朝代：宋
体裁：词

四年留蜀惭无补，好是求归得去。风帆百尺，烟波万里，宁辞掀舞。楚尾吴头，我家何在，西山南浦。想珠帘画栋，倚阑凝望，依然卷云飞雨。最好九霞光处。见当时、结知明主。冰霜节操，斗星词采，羽仪朝路。邂逅开怀，等闲分手，满斟绿醑。道日边好语，相将飞下，有人知否。
水龙吟·次邛州赵守韵
作者：京镗
朝代：宋
体裁：词

推移随牒红尘里，试问几时肩息。家乡何在，烟迷波渺，云横山屹。分阃无功，临民有愧，裤今襦昔。想征帆万里，阳关三叠，肠空断、人谁忆。多谢殷勤绮席。苦留连、不容浮鹢。九霞光外，五云深畔，君宜鹄立。自笑衰迟，未能轩轾，漫劳嘘吸。愿锋车趣召，吴天楚地，相逢他日。
水龙吟（寿王漕，是日冬至）
作者：京镗
朝代：宋

夜来井络参躔，使星一点明如昼。谁将天上麒麟，钟作人间英秀。从橐仪刑，御屏名姓，暂烦衣绣。问西川父老，新来喜跃，缘何事、曾知否。今代澄清妙手。为公家、忧心如疚。几年繁赋，一朝输代，恩民特厚。初度佳辰，恰逢长至，从来希有。但只将一部，欢声百万，与公为寿。
水龙吟（次利漕范右司韵）
作者：京镗
朝代：宋

四年留蜀无补，好是求归得去。风帆百尺，烟波万里，宁辞掀舞。楚尾吴头，我家何在，西山南浦。想珠帘画栋，倚阑凝望，依然卷云飞雨。
最好九霞光处。见当时、结知明主。冰霜节操，斗星词采，羽仪朝路。邂逅开怀，等闲分手，满斟绿醑。道日边好语，相将飞下，有人知否。
水龙吟（次邛州赵守韵）
作者：京镗
朝代：宋

推移随牒红尘里，试问几时肩息。家乡何在，烟迷波渺，云横山屹。分阃无功，临民有愧，袴今襦昔。想征帆万里，阳关三叠，肠空断、人谁忆。
多谢殷勤绮席。苦留连、不容浮鹢。九霞光外，五云深畔，君宜鹄立。自笑衰迟，未能轩轾，漫劳原注：别本作“荣”字嘘吸。愿锋车趣召，吴天楚地，相逢他日。
汉宫春 其二 元宵十四夜作，是日立春
作者：京镗
朝代：宋
体裁：词

暖律初回。又烧灯市井，卖酒楼台。谁将星移万点，月满千街。轻车细马，隘通衢、蹴起香埃。今岁好，土牛作伴，挽留春色同来。不是天公省事，要一时壮观，特地安排。何妨綵楼鼓吹，绮席尊罍。良宵胜景，语邦人、莫惜徘徊。休笑我，痴顽不去，年年烂醉金钗。
汉宫春·看透尘寰
作者：京镗
朝代：宋
体裁：词

看透尘寰。
更禅心似水，道力如山。
前身青冥跨鹄，紫府乘鸾。
世缘一念，便等闲、游戏人间。
须信道，云霄步武，不应权牧西南。
此日重临初度，正绣衣辉映，彩服斓斑。
人生显途易到，容养难攀。
一时庆事，问谁家、得似门阑。
知未艾，百千寿算，慈闱长奉亲欢。
汉宫春（元宵十四夜作，是日立春）
作者：京镗
朝代：宋
体裁：词

暖律初回。又烧灯市井，卖酒楼台。谁将星移万点，月满千街。轻车细马，隘通衢、蹴起香埃。今岁好，土牛作伴，挽留春色同来。不是天公省事，要一时壮观，特地安排。何妨彩楼鼓吹，绮席尊罍。良宵胜景，语邦人、莫惜徘徊。休笑我，痴顽不去，年年烂醉金钗。
汉宫春（寿李都大）
作者：京镗
朝代：宋

看透尘寰。更禅心似水，道力如山。前身青冥跨鹄，紫府乘鸾。世缘一念，便等闲、游戏人间。须信道，云霄步武，不应权牧西南。此日重临初度，正绣衣辉映，彩服斓斑。人生显途易到，荣养难攀。一时庆事，问谁家、得似门阑。知未艾，百千寿算，慈闱长奉亲欢。
洞仙歌
作者：京镗
朝代：宋
体裁：词

东皇著意，妙出妆春手。
点缀名花胜於绣。
向鱼凫国里，琴鹤堂前，仍共赏，蜀锦堆红炫昼。
娇娆真绝艳，尽是天然，莫恨无香欠檀口。
幸今年风雨，不苦摧残，还肯为、游人再三留否。
算魏紫姚黄号花王，若定价收名，未应居右。
洞仙歌·东皇着意
作者：京镗
朝代：宋

东皇着意，妙出妆春手。
点缀名花胜于绣。
向鱼凫国里，琴鹤堂前，仍共赏，蜀锦堆红炫昼。
娇娆真绝艳，尽是天然，莫恨无香欠檀口。
幸今年风雨，不苦摧残，还肯为、游人再三留否。
算魏紫姚黄号花王，若定价收名，未应居右。